text:
बिङ
बिङ (पहिल लाइभ सर्च, विन्डोज लाइभ सर्च, आर एमएसएन सर्च) एकटा वेभ सर्च इञ्जिन (प्रचारित "निर्णय इञ्जिन") अछि जकरा माइक्रोसॉफ्ट बनेने अछि। एकरा माइक्रोसॉफ्टक सी.इ.ओ. स्टिभ बाल्मर सन् २००९ मई २८ मे 'सब बात डिजिटल' सम्मेलन मार्फत लौने छथि। मुदा, पूर्ण रुपमे ऑनलाइन जुन ३, २००९ कऽ दिन लौने छथि।[१]
आलोचनासभ[सम्पादन करी]
चीनमे सेनसरसिप[सम्पादन करी]
माइक्रोसफ्ट बिङक परिणामसभ मुख्य चीनमे प्रयोग होए 'सिमफ्लिफाइड' चिनिया भाषाक बन्देज केनए अछि। ई मात्र चीनमे नै भऽ पुरे विश्व भरि सेनसरसिप लगौने अछि।
कार्य प्रणालि[सम्पादन करी]
बिङ अन्य सर्च इन्जिन सँ देरी सँ चलैक कारण एकरा एकर कार्य क्षमता उपर बडका आलोचना कएल गेल अछी।
सन्दर्भ सामग्रीसभ[सम्पादन करी]
- ↑ "नयाँ सर्च इन्जिन ‘बिङ’", Lochan Acharya, अन्तिम पहुँच २००९-०६-०६।


c: text/html

text:
फेडरेशन टावर
फेडरेशन टावर (रूसी: БaшHя Фeдepaция) एकटा गगनचुम्बी इमारत वाला कम्प्लेक्स छी जे मस्को-शहर, मस्को, रूस मे निर्माण कएल गेल अछि। परियोजना सर्गेई शोबान आ पीटर स्वेजरद्वारा नियोजित कएल गेल छल। टावरसभक निर्माण २००३ मे शुरू भेल। तथापि, निर्माण बन्द करि देलक ई अगस्त २०११ मे फेरसँ शुरू कएल गेल आ एखन मध्य २०१६ मे पूरा होमए कऽ उम्मीद अछि।
निर्माण कार्य कम्पनी एईओन कर्पोरेसनद्वारा कार्यान्वयन कएल गेल अछि।
कम्प्लेक्समे एक मंच पर बनाएल गेल दुई टावरसभक होइत अछि। टावर इस्ट एक ९५ मञ्जिला संरचना अछि। टावर पश्चिम एक ६५ मञ्जिला संरचना अछि।
सितम्बर २००७ मे टावर फ्रांसीसी एलेन रबर्टद्वारा एकल रुपमे चढल गेल छल ।

robotstxt: allowed

filter: keep


text:
फिल्म इंडस्ट्री मे बहुते एहन लोग भेल छथि जे अपन जीवन मे करबाक किछ चाहैत छलथि मुदा बनी गेला किछू और ताहिलेल इ कहाबत चरितार्थ होइत अछि ‘होनहार विरबान के होइत चिकन पात’ एहने मिथिला के एकटा अभिनेता छथि पियूष कर्ण जे फिलहाल नेपाल के बीरगंज मे रही रहल छथि। बैंगलोर सँ इंजीनियरींग पढ़ाई पास भेला के बाद अपन परिवार लग बीरगंज आबि गेला और ओतहि सँ इ फिल्म लाईन मे आबि गेला। नेपाली फिल्म इंडस्ट्री (कैलिवूड) मे कतेको म्यूजिक विडिओ क चुकल पियूष कर्ण इंटरनेशनल मॉडलक संगे एकटा एंकर सेहो छथि। २०१४ मे हिनक हिंदी म्यूजिक वीडियो सांसें एलनी जे कि नेपालक पहिल हिंदी म्यूजिक वीडियो छलनि फेर नेपाली म्यूजिक हिमालाय मा एलनी। ओहि साल पॉप सिंगर बदल परसाई के संगे फेरो 'सांसे' क दोसर गीत दबी दबी आयल जाहिके लिरिक्स पियूष कर्ण खुद लिखने छलथि।
जरचित मैथिली फिल्म 'प्रेमक बसात' मे मुख्य अभिनेताक भूमिका निभा रहल छथि। इ फिल्म मैथिली इंडस्ट्री मे एखन धरिक सबसँ महंग और तकनीकी दृष्टिकोन सँ अवल अछि जे २०१८ मे सिनेमा घर मे लागत। प्रेमक बसात एकटा एहन कहानी अछि जाहिमे धर्म प्रेम और दोस्ती के देखाओल जायत।-मिथिला धरोहर


text:
- Bigg Boss 15: रिया चक्रवर्ती शोमेँ हिस्सा लेबाक लेल देलखिन्ह ई बयान, लिखनखिन- ‘हमरा लागै या कि हमरा बारेमेँ…’
अभिनेता शुशांत सिंह राजपूत के निधन के बाद रिया चर्चामेँ आईबी गेल रहथिन।
ड्रग्स केसमेँ हुनकर नाम आईल छल आओर हुनका गिरफ्तार कैल गेल रहैंन।आब धिरे धिरे रिया फेर सँ सामान्य जिंदगी के ओर आईबी रहल छैथ।बीतल किछु दिनसँ बिग बॉस 15 मेँ हिस्सा लेबाक लेल रिया के नाम सामने आईबी रहल छैन।हुनका स्टूडियो सँ जाइत स्पॉट कायल गेल रहैंन जतअ शो केर कंटेस्टेंट तेजस्वी प्रकाश पहुँचल छलैथ जकरा बाद ई सामादक ल क कतेक अउर आश लैग रहल ऎछि, मुदा रिया आब एकटा पोस्ट कअ के सबटा अफवाह पर विराम लगा देकलखिन्ह।
रिया साफ क देलखिन जे ओ सलमान खानक शो मेँ हिस्सा नै लेताह।ओ अपन इंस्टाग्राम स्टोरी मेँ लिखलखिन्ह:- हमारा लागै या की हमरा बारेमें ऐहेन अपवाह उड़ रहल अइछ कि हाम टीवी शो बिग बॉस मेँ हिस्सा लअ रहल छी ।ई बस ई क्लियर करै लेल अइछ की अइ सब बात मेँ कुनो सच्चाई नै।हाम बिग बॉसक हिस्सा नै छी।
बिग बॉस केँर ल कअ रियाक नाम बहुत समय सँ उछल रहल छलैन।ई अपवाह के तहन हाबा मिलल जहन हुनका एकटा स्टूडियो मेँ जाइत देखल गेल रहैंन जतअ
बिग बॉसक कतेक कण्टेस्टेंट पहुँचल रहथिन।कतेक मीडिया रेपोर्टक ई दावा छैन कि मेकर्स सब हुनका हर सप्ताह 35 लाखक भारी डील देने छलैन मुदा रिया अपन पोस्टसँ सबटा अपवाह पर विराम लगा देलखिन्ह।।


text:
एहि ठाम कर्म शब्द क्रिया-सामान्य पराम्पराक रहलहुँ आवश्यक धर्म्य नित्य-नैमित्तिक आओर काम्य एहि विविध कर्म्म-कलापकेँ कहैछ। जे एहि शरीरक संस्कारसँ पूर्ण सम्बन्ध रखैछ। जे गर्भस्थिति समयसँ लऽ कऽ सभ मनुखक अपन-अपन वर्ण आओर आश्रमोचित शास्र-द्वारा कहल गेल अछि। यथा- शास्र कर्मानुष्ठान द्वारहिं ऐहिक (एहलोकी) पारत्रिक (परलोकी) सुख ओ माक्ष पर्यन्त जीव प्राप्त कऽ सकैछ, अन्यथा नञि। स्वेच्छाचारे कर्म कयलाक फल उक्त-विपरीत होइछ। ई कथा भगवान श्रीकृष्ण भगवद्गीतामे कहि गेल छथि :-
‘य: शास्र-विधिमुत्सृजय वर्त्तते कामचारत:।
न स सिद्धिमवाप्नोति न सुख न पराङ्गतिम्।।
तस्माच्छास्त्रं प्रमाणन्ते कार्य्याकार्य्यव्यवस्थितौ।
ज्ञात्वा शास्रविधानोक्तङ्कर्म्म कर्तुमिहार्हसि।।’
एहि मानवीय शरीरक उपदान (समवायि) कारण, माता-पिताक अशित-पीत अन्नजलादिसँ बनल त्वचा रुधिर मांस मेदा अस्थि मज्जा आओर शुक्र ई सात धातु अछि। ताहि सङ उक्त अशित पीत वस्तुक विकार आ वस्तु छोड़ि आन कोनो नञि शास्र आ युक्तिसँ सिद्ध होइछ। एकर शोधक शास्र-निर्द्दिष्ट (मन्वादिस्मृततिकथित) कर्म्मकलाप छोड़ि आन नञि जे :-
‘गाभै र्होमैर्जातकर्म्म चौलमौऽनीनिबन्धनै:।
बैजिर्क नार्मिकक्ष नै द्विजानामपसृज्यते।।’
इत्यादि मान्वादिक वचन जातेँ पुरुष स्री सबहि (सर्वजातिसाधारण) क हेतु शास्रमे कथित अछि। उक्त वचनमे होम शब्द यथाविहित गर्भाधानादि कर्म सामान्यवोपलक्षक बहुवचन निर्देर्शे मानल गेल अछि। एवं स्थावर जंगम संकल वस्तु अपन-अपन शास्र निर्दिृष्ट संस्कारक भेलहि उपादेव भेलापर ‘छोप’ (स्पृश्य) शब्दे कहल जाइछ। जे ‘छुपे स्पर्शे’ एहि धातुँ सँ व्याकरण शास्रतक प्रक्रिये बनैछ, से (संस्कार) नञि भेलहि ‘अछोप’ शब्दे (अस्पृश्य) कहल जाइछ। स्थावर (जीवेतर वस्तु)क संस्कार एक क्रिया-मात्रहुँ एक समयमे पर्याप्त होइछ। जंगम (जीव-विशेषयता मनुख)क रात्रिन्दिव अनेक रूपक शास्र निर्दिृष्ट अछि, जकरा नित्यकर्म्म शब्दे कहल जाइछ, जे अरूण-कर-ग्रस्त प्राचीक अवलोकन कालसँ होइछ। जे समय-विशेषमे आवश्यक (अकारणमे दोषाधायक) भेलें कयल जाइछ ओ निमित्तवश भेले नैमित्तिक कर्म्म कहल जाइछ। आओर जे कर्म्म फलाकांक्षा राखि इच्छाधीन कृतिक होइछ, सैह काम्य-कर्म्म कहल जाइछ। एहिमे पहिलुक अनुष्ठान रात्रिशेष (ब्राह्ममुहूर्त्त)सँ प्रारम्भ भऽ शयनान्तकाल (अहोरात्र)मे नानारूपक कहल अछि। एकर यथावत् (ठीक ठीक) अनुष्ठान मिथिलामे एखनहुँ जाहि रूपक जनसाधारणमे प्रचुर रूपँे प्रचरित अछि, ताहि रूपे अन्यदेशमे बिरले व्यक्तिमे पाओल जाइछ। संस्कार-भेद पूर्वकालमे (सग्नि सबहि द्विजकेँ रहैत) अनेक रूपक रहितहुँ एम्हर आबिकेँ 10 प्रकारे क (500 बरखक कर्म्मपद्धति वीरेश्वर, गणेश्वर, रामदत्तादिकृत देखलासँ) अवगत होइछ, जाहिमे 6 काम्य आ 4 नित्य जे, नामकरण-चुड़ाकरण, उपनयन आओर विवाह कहबैछ, यथायोग्य नञि कयले वर्णाश्रम धर्मक विलोपे मानल जाइछ। एकर विधि एखनहुँ मिथिलहिमे यथासमय ओ यथाशास्र होइत देखल जाइछ। आन (बहुतोक) ठाम तँ ‘गङ्गाजी हू पहिर जनौआत्’ एहि रूपक कोनो तीर्थस्थान कुण्डादिमे जनौ बोरि पहिरौलहि उपबीती (जनौ वाला) बनाओल जाइत देखल जाइछ। बहुतोक ठाम एक खुट्टा गाड़ि ओहिमे पञ्चपल्लव वा आम्रपल्लव-मात्रो बान्हि ताहि लग किछु होमक नाटक के ककरहुँ सँ गायत्री-मन्त्रे कान फुका देबे उपनयन कहबैछ। एवं परिवेत्ता, परिवित्ति, गोत्राध्याय, प्रवर-परिचय तँ कतिपये (गनल-गुथल) व्यक्तिमे देशान्तरमे देखला जाइछ। लघुशङ्का के पानि लेबाक तँ चर्चा कोन, ठाढे ठाढ़ लघुशङ्का करब एक सर्वसाधरण व्यवहार देशान्तरमे देखल जाइछ, जकर समाजमे कोनो विगान (निन्दा) नञि होइछ। सगोत्र असगोत्रक भेद विवाहमे कम्मे ठाम आदृत कयल देखना गेल अछि। दुहू (कन्या वरक) पक्षक समृद्धि मात्र देखि सम्बन्ध करब प्रचुर रूपे देशान्तरमे प्रचरित दूग्गोचर भेल अछि। बहुतोक व्यक्ति अपनाकेँ ब्राह्मण मानैत सगोत्रमे सम्बन्ध भेलाक परिहार वत्स-वात्स-कश्यप-काश्यप एहि रूपमे कयने छथि। बहुतोकेँ गोत्र प्रवर क किञ्चितो ज्ञान नञि देखला गेलैँ फलत: ओहि समाजसँ मन घृणा मानैछ। तथापि ओहि समाजक बहुतोक लोक सम्प्रति यौन-सम्बन्ध, सहभोजितादि सर्वविध सम्बन्ध ब्राह्मण मात्रसँ प्रचार करबाक हेतु उद्धर देखल जाइत छथि, जे मिथिला मे :-
‘याजनं योनिसम्बन्धं स्वाध्यायं सहभोजनम्।
सद्य: पतति कुर्वाण: पतितेन न संशय:।।’
एहि वचनक पर्यालोचन रखैत क्यौ नञि आयल छथि, न वा अगहुँ करै चाहैत छथि। लवण-संसृष्ट व्यञ्जादि विजाति (हिन्दू मात्र)क हाथक खैबामे विदेशी कथमपि नञि हिचकैत छथि। जे मैथिल:-
‘अन्नमग्न्यम्बुसंपर्कात्स्पिष्टं लवण योगत:।
शाकन्त्रितय योगेन भक्ततुल्यं न संशय:।।’
एहि वचनक अनुसार कथमपि नञि करैत छथि। मिथिलामे जैमिनीय-कर्म-मीमांसा शास्रक एतेक आदर छल ओ अछि, जे जैमिनिसूत्रपर महावृत्ति शास्रदीपिका, न्याय रत्नमाला, लोकवार्त्तिक, तन्त्रवार्त्तिक आदि सकल निबन्धक प्रणेता मैथिले पार्थसारथि मिश्र, भट्ट जगद्गुरु, कुमारिल आदिक कऽ भेले ओइनवार ब्राह्मण कुलतिलक महाराज भैरव सिंहक जरहटिया गामक पोखरिक यज्ञमे चौदह सय मात्र मीमांसकक संख्या आमन्त्रित (विदाय देबा योग्य) व्यक्तिक लिखल (ताड़पत्रमे) भेटि रहल अछि। अन्यान्य तदुपष्टम्भक न्याय-वैशेषिकादि दर्शन- अद्यन, गङ्गेश, वर्द्धमान, पक्षधर, वाचस्पति मिश्र- आदिहिक प्रणीत सर्वदेशमे एखनहुँ समाद्धत भऽ रहल अछि। वङ्गीय विद्वान रघुनाथ, जगदीश आदि एहि मिथिला देशसँ विद्यालाभ कै मैथिलहिक निर्म्मित ग्रंथपर टीका-टिप्पणी के अपनाकेँ लोक-विख्यात कयने छथि। अतएव श्रौत-स्मार्त्त-आगम तीनू कर्म्मकाण्डक यथावदनुष्ठान ओ लोकमे आविष्कार मैथिल विद्वानहिक कयल भेटैछ। ग्रह योगसँ लऽ के अश्वमेधान्त कर्म्म-कलापक कुण्डनिर्माण म.म. गोकुलनाथोपाध्याय अपना ‘कुण्डकादम्बरी’ ग्रंथमे कऽ गेल छथि, जे 1 पक्षे कुण्डक मान कहैत पक्षान्तरे हुनक कन्या गङ्गामे निमग्न बालिका ‘कादम्बरी’क शोक वर्णन करैछ। सन्ध्या तर्पण- एकोदिष्ट पार्वण-यथा नियम करब मैथिलहिमे पाओल जाइछ। देशान्तरीय तँ कतिपये सँ हो कोनो समय विशेषेमे कहियो करैत देखल जाइत छथि। नित्य नैमित्तिक काम्यक भेद परिज्ञान शून्य भेल, सन्ध्या-वन्दनहुँमे बड़ लम्बा संकल्प ओ तर्पणवाक्यमे ‘अस्मत्पिता’ ‘वासुस्वरुप’ आदिक वृथा शब्दक प्रयोग करब देशान्तरीय पण्डित-प्रकाण्डहुमे देखल जाइछ। जाहिमे भगवान पतञ्जलिक कथन छनि जे:-
‘मातरि वर्त्तितव्यं पितरि शुश्रूषितव्यं, नचोस्यते स्वस्यां मातरि स्वस्मिन्पिरीति।
सम्बन्धिशब्दादेवैतद्गम्यते या यस्य माता यो यस्त पितेति।’
एहि सँ अस्मत्-शब्द पित्रादि शब्दक सङ्ग लगाएब देशान्तरीय भ्रम ओ अज्ञानमूलके कहैक थिक। एवं :-
वसुरुद्रदितिसुता: पितर: श्राद्धदेवता:।
प्रीणयन्ति मनुष्याणां पितृन् श्रद्धे च तर्पिता।।
आयु: पूजां तथाऽरोग्यं स्वर्गं मोक्ष सुखानि च।
प्रयच्छन्ति तथा राज्यं प्रीतानृणां पितामहा:।।
एहि याज्ञवल्क्यक वचने पित्रादि तीनि तीनि पुरुषक नामे समर्पित (देल) जलादिककेँ हुनका देहान्तर (लोकान्तर)मे पहुँचौनहार वसुरुद्रादित्य नामक (08/11/12) देवता जे अश्विनी कुमार दू मिलाय तैंतीस कोटि देवता संख्यात कयल जाइत छथि, जाहिमे अश्विनेय दुहूकेँ वैद्य भेले श्राद्धकार्य्य (पैतृक-कृत्य)मे अधिकार नञि देल गेले उक्त 31 कोटि (देवता) पित्रादिकक अधिष्ठातृ देवता मानल गेल। तत्स्वरूप कोना भेला? एवं तत: पर पितृवर्गक अधिष्ठाता ‘विश्वेदेव’ नामक पितृदेवता जे श्राद्धरक्षक भऽ त्रिपुरुषान्तर पितृवर्गक भागकेँ पहुचौनहार शास्रमे मानल गेल छथि, तिनका हुनक स्वरुप मानबो भ्रममूलकेँ बुझैक थिक। एवं पञ्चदेवोपासना जे नञि कयले देवलोकहुसँ अधोगति-प्राप्त होएब मार्कण्डेयपुराणमे लिखल अछि जे :-
शिवम्भास्करमग्निच केशवं कौशिकीन्तथा।
मनसाऽनर्चयन्याति देवलोकादधोगतिम्।।
एहिमे कौशिकी पदे दुर्गा लेल गेलि छथि। (मनसाऽपि अनचर्यन्) मनहुँ सँ नञि पूजलेँ (देवलोकादपि) देवलोकहुँसँ फिरथि। एहि रूपक एकर व्याख्या निबन्धकार लोकनि कयने छथि। एकर प्रचुर प्रचार नित्य-नैमित्तिक काम्य कर्म्ममात्र मिथिलहिमे खर्चतोभावें देखल जाइछ, अन्यत्र आडम्बराधिक्य कचित्-कदाचित् काम्ब कर्म्ममे रहितहुँ ई क्रम दृष्ट-भूत नञि होइछ। एवम् एकमात्र कोनो देवताक पूजा केँ नित्य कर्म्मक निर्वाह देशन्तरीय पण्डित-प्रकाण्डो करैत छथि। एहि कर्म्मकाण्डक समाजमे यथावत प्रचुर रूपक प्रचार स्थापनार्थ अद्भच प्रयत्न द्वारा बिहार गवर्नमेण्टसँ पूर्ण अनुरोध कै धर्म्म समाज संस्कृत कालेज मुजफ्फपुरमे श्रौत-स्मार्त्त-आगम-कर्म्मकाण्डक परीक्षा उपाध्यन्ता स्वर्गवासी मिथिलेश रमेश्वरसिंह बहादुर स्थापित कराओल ओ तकर अध्यापनार्थ अनेक सास्र रूपैया स्वयं देल, जे संस्था मिथिलेशक उपक्रान्त वर्तमान समयमे चलि रहल अछि। एहि पूवोक्त कार्यक्रमे मिथिलहि केर सर्वप्रथम एहि समयमे उक्त रूपक कर्म्मकाण्डसँ घनिष्ठ-सम्बन्ध कहल जा सकैछ। देशान्तरक एखनहुँ मिथिलाहीक आचरण अनुकरणीय भऽ रहल छनि, जाहिमे श्री दत्तादि कृत ‘आह्निक’ पूर्णरूपें प्रचरित अछि। तदनुसार आनो आनो कर्म्मकाण्डक ग्रंथ ‘नित्यकृत्यार्णव’ ‘नित्यकृत्य रत्नमाला’ आदि वृहलघु नित्यकर्म्म पद्धति तथा अतिप्राचीन वीरेश्वरादिकृत ‘देशकर्म पद्धति’ आदि मिथिलादिक सभ देशमे पूर्णमान्य भऽ रहल अछि। मिथिलामे नामत: पूर्व ‘भट्ट’ उपाधि कर्म्मठ (पूर्वमीमांसक)केँ रहैत भट्टपुरा आदिक ग्राम वर्तमान अछि। एकरे अनुकरण अपना गामक आगू ‘भट्ट’ पद लगाय दक्षिणीय ब्राह्मण अपनाकेँ कर्म्मठ होएब ख्यापित कयनेँ बुझल जाइत छथि। संप्रति मिथिलाक प्रतिदोषदृष्टया देखनिहारके ँ रत्नाकर दिशदृक्पात करय चाहैत छनि।
(1936 मे प्रकाशित ‘मिथिलांक’सँ साभार)


text:
ⓘ सुनकोशी गाउँपालिका
सुनकोशी गाउँपालिका सिन्धुली जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सिन्धुली जिलामे साविकक कुशेश्वर दुम्जा, झागाझोली रातमाटा, पुरानो झागाझोली, सितलपाटी आ मझुवा गाउँ विकास समितिसभके मिलाए सुनकोशी गाउँपालिका बनाएल गेल अछि । सुनकोशी गाउँपालिकाक कूल क्षेत्रफल १५४.६८वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या २१४७३ रहल अछि । ई गाउँपालिकाक सिमाना पूर्वमे गोलन्जर गाउँपालिका आ रामेछाप जिला, पश्चिममे काभ्रेपलाञ्चोक जिला, उत्तरमे रामेछाप जिला तथा दक्षिणमे घ्याङलेख गाउँपालिका आ कमलामाई नगरपालिका धरि फैलल अछि ।


text:
मिथिलांचल के दरभंगा जिल्ला के मोहन पासवान के बेटी ज्योति बहुत समझदार और जुझारू छैथ। ज्योति कुमारी एक बेर फेर स राष्ट्रीय स्तर पर जिल्ला के मान बढ़ेने छैथ। ज्योति अहि बेर प्रधानमंत्री राष्ट्रीय बाल पुरस्कार – २०२१ स सम्मानित हेति।
भारत के बेटी सब केकरो स कम छैथ की! पूर्व स पश्चिम आ उत्तर स दक्षिण तक बेटी सब देश के मान ऊपर बढ़ा रहल छैथ। बेटी बचाओ –
बेटी बढ़ाओ के नारा देश में सार्थक होइत देखा रहल अछि। समाज में आई चेतना, जागरूकता के बीच में, हजारों बेटी सब भारत केर नया युग में अद्भुत सहभागिता जनेने छैथ। हुनक सभक सहभागिता और सकारात्मक ऊर्जा के आई पूरा विश्व चर्चा कैर रहल अछि। बेटी सब परिवार स ल क विश्व के हर एक कठिनाई के चिंता छोइर, संभावना स भरल नव मार्ग के तरफ ल जा रहल छैथ। अहि तरहक स्वभाव स भरिपूर्ण एक बहादुर बेटी स नरेंद्र मोदी अपने संवाद करैत नजर एता।
राष्ट्रीय बाल पुरस्कार के लेल चयनित भेल छैथ अपन सभक बेटी ज्योति।
अहि बेटी के बात करि त मिथिलांचल के दरभंगा जिल्ला के रहनिहार मोहन पासवानक बेटी ज्योति बहुत समझदार और मेहनती छैथ। ज्योति एक बेर फेर स राष्ट्रीय स्तर पर जिल्ला के मान बढ़ा अपना सबके गौरान्वित केने छैथ। ज्योति के अहि बेर प्रधानमंत्री राष्ट्रीय बाल पुरस्कार- २०२१ स सम्मानित कएल जेताईन। ज्योति के ई सम्मान हुनका द्वारा ई कोरोना काल मे कएल गेल साहसिक कार्य के लेल भेट रहल छैन।
अहि दुआरे, पीएम ज्योति स वर्चुअल संवाद के द्वारा ज्योति स बातचीत करबाक निर्णय केने छैथ। पीएम, अपन सभक बेटी ज्योति के अहि साहसिक कार्य पर चर्चा करता। जिल्ला प्रशासन द्वारा सेहो आयोजन के सब तयारी भ चुकल अछि। पिछला शनि क जिल्ला अधिकारी डॉ त्यागराजन एसएम ज्योति और हुनक पिता स अहि संदर्भ में संवाद केने छेला। गर्व के बात अछि जे National Bravery Award के ल के एक बेर फेर देशभैर में बच्चा सभक बहादुरी के कहानी वायरल भ रहल अछि।
ज्योति के बहादुरी के कहानी।
गर्व के बात अछि जे कोरोना संक्रमण काल में ज्योति हरियाणा के गुरुग्राम स अपन जोखिम पिता के ल क १६ अप्रिल क दरभंगा स्थित अपन गाम पहुँचल छेली। अहि बीच ओ बिना कोनो मदद के १२०० किलोमीटर के यात्रा तय केने छेली। अहि बेटी के पितृ भक्ति और श्रद्धा के कायल पूरा दुनिया भ गेल छल। पीएम मोदी सेहो अहि बेटी के भरपूर तारीफ संग आशीर्वाद देने छेला। अहिना फेर स प्रधानमंत्री संग ज्योति के बातचीत हेबाक सूचना भेटैत देरी बिहार समेत पूरा देशक ध्यान बेटी ज्योति पर आकर्षित होईत नजर आईब रहल अछि। २६ जनवरी यानी गणतंत्र दिवस स पहिने सभक मुँह पर ज्योति के बहादुरी और हौसला के चर्चा भ रहल अछि।


text:
मोक्षक विचार ( Mokshak vichar ) - खट्टर ककाक तरंग - हरिमोहन झा |
मोक्षक विचार
(खट्टर ककाक तरंग)
खट्टर कका कोल्हुआड़ में रस पेरबैत रहथि । हमरा देखि बजलाह - आबह, आबह । तोंहू एक गिलास पीबि लैह । शीतल भऽ जैबह ।
हम कहलिऎन्ह - खट्टर कका, शीतल त लोक अहाँक बाते सॅं भऽ जाइ अछि । अहाँ आनन्द-मूर्त्ति छि ।
खट्टर कका बजलाह – हौ, जीवन में और छैहे की ? आनन्द ली और दी । एक हमरे सन व्यक्ति बहुत पहिने कहि चुकल छथि -
यावज्जीवेत् सुखं जीवेत ॠणं कृत्वा घृतं पिबेत् ।
रस पीबी ओ रस बाजी । यावत ई देह छथि तावत् संसारक रस लऽ ली फेर त-
बहुरि एहि जग जन्म नाहीं, नाहिं ऎसो देह ।
हम कहलिऎन्ह - खट्टर कका, परन्तु अपना देशक बड़का-बड़का दर्शनकार त दोसरे रंग कहै छथि ।
खट्टर कका कैं हॅंसी लागि गेलैन्ह। बजलाह – हौ, दर्शनकार सभक आँखि पर तेहन मोक्षक मकड़ जाला लागल छैन्ह जे ओ संसार कैं देखिऎ नहिं सकैत छथि ।
हम - खट्टर कका, जीवनक चरम लक्ष्य थीक मोक्ष। तकरा विषय में अहाँ ए ना बजैत छी ?
खट्टर कका एक बाल्टी रस छनैत कहय लगलाह- यैह चरम लक्ष्य त हमरा लोकनि कैं लाहेब कऽ देलक। 'ई जीवन दुःखमय। संसार दुःखमय।' जे केओ ऎलाह से यैह विरहा गबैत। 'एहि संसार सॅं कोना छुटकारा हैत?’ जेना ई संसार जेल हो! आन आन देशक लोक एहि संसार कैं क्रीड़ागार कऽ कऽ बुझैत अछि । ई लोकनि कारागार कऽ कऽ बुझलन्हि। एही बुद्धि सॅं हमरा लोकनिक विद्ये बताह भऽ गेल। मोक्षक तेहन चसका लागल जे की लोक कैं हफीमक चसका लगतैक! तैं ठाम-ठाम मोक्षक दोकान खुजि गेल। न्याय, सांख्य ओ वेदान्त क कोन कथा जे व्याकरण, छंद ओ आयुर्वेद- इहो सभ मोक्षक एजेंट बनि गेलाह। 'आउ, हमरो गोदाम में मोक्ष भेटैत अछि।' यदि ई नहिं कहितथिन्ह त केओ लग में जैबे नहिं करितैन्ह । कपिल-कणाद सॅं लऽ कऽ कबीर-कवीन्द्र धरि एक्के चरखा ओटैत ऎलाह! जहाँ और और देश में न्यूटन ओ गैलीलियो जन्म लेल न्हि तहाँ हमरा लोकनि में भेलाह के, त नानक ओ दादुदयाल! जहाँ और लोक पृथ्वी पर अपन अपन झंडा फहरा रहल अछि, तहाँ हम सभ खजुरी पर गबैत छी- यह संसार विराना है।
हम- खट्टर कका, यैह दृष्टिकोण त हमरा लोकनिक विशेषता थीक।
खट्टर कका रस में दूध मिलबैत बजलाह- हॅं, से त थीके। कनही गायक भिन्ने बथान। हमरा लोकनि संसार भरि कैं बूड़ि कऽ कऽ बुझैत छिऎक। और अपना मनें बुधियार बनैत छी जे असली घी हमरे टाड़ा में अछि । युरोप-अमेरिकाक सभ्यता कैं हम 'दालदा' बूझि क अवहेलना करैत छिऎक। परन्तु हमरे मोक्षमा र्का कंटर में घी हरल अछि, से के कहि सकैत अछि ? ई कंटर त आइ धरि केओ खोलि कऽ देखलक नहिं ।
हम - परन्तु अपना ओहि ठामक मनीषी लोकनि मोक्ष-प्राप्तिक उपायो देखा गेल छथि ।
खट्टर कका रस मे अणाचीक बुकनी दैत बजलाह – हौ, उपाय की एकटा, दूटा ? ढाकीक ढाकी । 'एना कऽ नाक दबाउ त पुनर्जन्म न विद्यते । ई नाम जप करू त पुनर्जन्म न विद्यते । अमुक जल में स्नान करू त पुनर्जन्म न विद्यते । ई मंत्र जप करू त पुनर्जन्म न विद्यते ।' एहन सन क्रम जे पुनर्ज न्म गरक ढोल थीक । से यावत उतारि कऽ फेकब नहिं तावत् उद्धार नहिं । तैं भरि जन्म ओम वा होम करैत रहू ।
हम - खट्टर कका, अहाँ के मोक्ष में विश्वास नहिं अछि ?
खट्टर कका – हौ, मूलं नास्ति कुतः शाखा ! जखन पुनर्जन्मे नहिं मानैत छी, तखन मोक्ष क कोन गप्प ? असल मे पूछह त ने सोनू साह, ने सहिजनक गाछ। लोक व्यर्थ वकांडक-प्रत्याशा मे लागल रहैत अछि । तैं हम कहैत छिऔह जे एहि जीवन में जे आनन्द , सैह असली आनन्द । लैह रस पीबह ।
एतबहि मे पहुचि गेलाह नैयायिकजी । ओ शास्त्रार्थक मुद्रा मे बजलाह – जैं पुनर्जन्म सत्य, तैं ने अबोध शिशु कैं पूर्व संस्कारवशें स्तन देखि पान करबाक प्रवृत्ति होइ छैक ।
खट्टर ककाक ठोर पर मुस्की आबि गेलैन्ह । कहलथिन्ह - यदि यैह तर्क, तखन ओकरा पूर्व संस्कारवशें मर्दन करबाक प्रवृत्ति किऎक नहिं होइ छैक ? पान त केवल एक-दू वर्ष कैने हैत , परन्तु मर्दन त जीवन भरि चलल हेतैक ।
नैयायिकजी – अहाँ त परिहास करैत छी । परन्तु देखू, कोनो नेना जन्मे सॅं तीव्र होइछ, कोनो मंद । ककरो सभ अंग पूर रहैत छैक, ककरो न्यूनाधिक । एना किऎक होइ छैक ? पुनर्जन्म कऽ कर्मफल सॅं ।
खट्टर कका लोटा मे रस ढारैत बजलाह – औ नैयायिक ! कुसियारक खेत में कोनो कुसियार मोटगर बहराइत छैक, कोनो पातर । कोनो सोझ,कोनो टेढ। कोनो वेसी मीठ, कोनो कम मीठ। तकर की कारण ? बीज, क्षेत्र, खाद्य आदिक प्रभाव सॅं एना होइत छैक । सैह बात नेनो मे बूझू ।
नैयायिकजी - तखन अहाँ अदृष्ट नहिं मानैत छी ?
खट्टर कका – देखू , किछु कारन प्रत्यक्ष होइ छैक। जेना कपार फुटला सॅं टेटर भऽ जाइ छैक । परन्तु किछु कारण अज्ञात होइ छैक । जेना हमरा पीठ पर एकटा मस्सा अछि । कोनो बालि में पीयर दानाक बीच में गोटेक लाल भऽ जाइ छैक। कारण त किछु अवश्ये हेतैक । परन्तु से ज्ञात नहिं । यैह अदृष्ट थीक ।
नैयायिकजी – अहाँ त दोसरे अर्थ लगा दैत छिऎक । हम पुछै छी जे कर्म-फल अहाँ मानैत छी कि नहिं ?
खट्टर कका – जहाँ कार्य-कारण-सम्बन्ध छैक तहाँ अवश्य मानैत छी । जेना भाँटा मे पानि पटायब त बेसी फरत । परन्तु ई नहिं जे एहि जन्म में भाँटा दान करब त दोसर जन्म में भँटबर खा लेब ।
नैयायिकजी - एकर अर्थ जे अहाँ प्रत्यक्ष वादी छी । परन्तु प्रारब्ध कोनो वस्तु नहिं, तखन एक गोटा राजा भऽ कऽ जन्म लैत अछि , दोसर भिक्षुक भऽ कऽ । से किऎक ?
खट्टर कका – औ नैयायिक ! जखन दृष्टि कारण मौजूद अछि तखन अदृष्ट कल्पना किऎक करब ? धनिक ओ गरीब सामाजिक ढांँचा पर निर्भर छैक । आन देश ओहि ढाँचा कैं बदलि रहल अछि । आइ रूस में केओ राजा भऽ कऽ नहिं जन्म लैत छैक , ने अमेरिका में भिक्षुक भऽ कऽ । और अहाँ वैह प्रारब्धक गीत गाबि रहल छी ! लिय रस पीबू ।
नैयायिकजी रस पीबि बजलाह – संचित, प्रारब्ध ओ क्रियमाण, ई तीनू कर्म त मानहि पड़त ।
खट्टर कका लोटा अलगा कऽ भरि छाक रस पिउलन्हि । तखन सुभ्यस्त भऽ कहऽ लगलथिन्ह – औ नैयायिक ! कनेक फरिछा कऽ कहू । जेना बंक में तीन तरहक हिसाब १. Fixed Deposit , २. Seving Bank, ३. Current Account, रहैत छैक, तहिना अहूँ लोकनिक कर्मक तीन टा खाता रहैत अछि । अहाँ लोकनि जे किछु करै छी , से चित्रगुप्त क बही में दर्ज भेल जाइ अछि । ओ तेहन पक्का हिसाब रखैत जे ककरो एको पाइक गड़बडी नहि होइ छैक और जकरा जतवा अंश जहिया भेटबाक चाही से ठीक समय पर किश्त-ब-किस्त अदाय होइत रहै छैक । यैह बात छैक ने ? नैयायिकजी !
नैयायिकजी प्रशन्न भय बजलाह – हॅं, हॅं। अहाँ बेस फरिछा कय कहलहुँ ।
खट्टर कका पुनः कहय लगलथिन्ह - आब विचारू । एहि जन्म में पुण्य करबाक अर्थ की भेल ? अग्रिम जन्मक हेतु सुखक बीमा करायब । और पाप करब की थीक ? एक तरहक उधार खायब, जकर मुल्य अग्रिम जन्म में सधाबय पड़त । यावत धरि ई लेनदेनक सिलसिला जारी रहत तावत पर्यन्त जन्म लेबहि पड़त । जखन हिसाब-किताब साफ भऽ जाएत, तखन फारखती भेटि जायत । अर्थात गरक उतरी टुटि जायत । यैह भेल मोक्ष ! की औ, नैयायिकजी ?
नैयायिकजी उल्लसित होइत बजलाह – ठीक, ठीक, ठीक ।
खट्टर कका कहलथिन्ह - बेस । त एकर अर्थ ई भेल जे ॠणे भरक हेतु हमरा सभक जन्म होइ अछि । एहि जन्म में किछु त चुकता भऽ जाइ अछि और किछु नवो ॠण चढि जाइत अछि । अतएव उचित ई थीक जे कर्जक बोझ नहिं बढाबी और जहाँ धरि भऽ सकय, जल्दी सॅं जल्दी मिनहा-मंसुफ करा कऽ ऋणपत्र सॅं उद्धार पाबि जाइ । की औ नैयायिकजी ?
नैयायिकजी गदगद होइत बजलाह – बस,बस, बस । यैह बात छैक । जतेक जल्दी बंधन सॅं मोक्ष भेटि जाय ततेक नीक ।
खट्टर कका कहलथिन्ह - तखन त नव खाता नहिं खोली ? अर्थात नवीन कर्म आरम्भ नहिं करी ? आब अहीं कहू जे एहि प्र्कारक सिद्धान्त अकर्मन्यता पर लऽ जायत कि नहिं ?
नैयायिकजी कैं बूझि नहिं पड़लैन्ह जे खण्डन करी वा मण्डन । किछु बाजि देबाक चाही, तैं बजलाह -
अवश्यमेव भोक्तव्यं कृतं कर्म शुभाशुभम ।
जिव कैं क्रमानुसार मनुष्य, पशु, पक्षी, सरीसृप, कीट, पतंग वा उदभिज योनि में जन्म लेबय पडैत छैक । सभ अपना प्रारब्धक भोग करैत अछि ।
खट्टर कका कहलथिन्ह – बेस, सामने खेत में धानक गाछ लहरा रहल अछि । तखन त अहाँक हिसाबें लाखो जीवात्मागण पाँती-जोड़ सॅं ठाढ भेल अपना पूर्वकर्मक फल भोगि रहल छथि ।
नैयायिकजी - (किछु कुण्ठित होइत) – हॅं ।
खट्टर कका – बेस, हम पुछैत छी । एकटा बाढि आओत त ई सभ धान दहा जाएत। कि ईहो प्रारब्धक फल हैतैक ?
नैयायिकजी 'हॅं' ‘नहि' किछु नहि बजलाह ।
खट्टर कका कहलथिन्ह - तखन त खेत में बान्ह नहिं बान्ही ? जीवात्मा लोकनि कैं प्रारब्धक भोग करय दिऎन्ह ?
नैयायिकजी चुप ।
खट्टर कका कहलथिन्ह – औ, एकटा भूकम्प में हजारो मनुष्य दबि जाइत अछि । एकटा बिहाड़िक झोंक में लाखो मच्छर नष्ट भऽ जाइ अछि । एहू में कर्मफलदाताक पूर्वरचित योजना रहैत छैन्ह ?
नैयायिकजी गोङ्गियाइत बजलाह - कृतकर्मणा भोगादेव क्षयः ।
खट्टर कका बजलाह - तखन औ नैयायिकजी ! हम पुछैत छी जे देश में लाखक लाख व्यक्ति अकाल सॅं पीड़ित होइ छथि । हम किऎक हुनकर सहाय ता करिऔन्ह ? कोनो अबला पर बलात्कार होइ छैन्ह । हम किऎक दौड़िऔन्ह ? ओ अपन प्रारब्धक फल भोगैत छथि। फल भोगि नेने ओतबा बंधन कटि जैतैन्ह । तखन हम बीच में पड़ि कऽ मोक्ष में बाधक किऎक बनिऔन्ह ?
नैयायिकजी कैं गोङ्गियाइत देखि खट्टर कका पुछलथिन्ह – अच्छा, एकटा त कहू । एखन पृथ्वी पर धर्मक आधिक्य अछि कि पापक ?
नैयायिकजी - कलियुग में पापक आधिक्य होइछ ।
खट्टर कका - जे मनुष्य पाप करैत अछि तकरा त फेर मनुष्यक शरीर नहिं भेटक चाही ?
नैयायिकजी – नहिं ।
खट्टर कका - तखन मनुष्यक संख्या दिनानुदिन कम्म होमक चाही ?
नैयायिकजी – हॅं , से त चाही ।
खट्टर कका - तखन मनुष्यक संख्या दिनानुदिन बढि किऎक रहल अछि ? नैयायिकजी कैं सहसा उत्तर नहिं फुरलैन्ह ।
खट्टर कका पुछलथिन्ह – दुः ख-सुखक भोग त पापे-पुण्य सॅं होइत छैक ?
नैयायिकजी - अवश्य ।
खट्टर कका - तखन त ई कोल्हुआड़क बड़द पूर्व जन्म में भारी पाप कैने छल ?और छीतन बाबूक कुकुर भारी पुण्य कैने छल ? हमरा पोखरिक माछ सभ ओ हि जन्म में ब्रह्महत्या कैने छल ? और मथुराक काछु सभ चान्द्रायण व्रत कैने छल ?
नैयायिकजी फेर गोङ्गियाय लगलाह ।
खट्टर कका पुनः छुटलथिन्ह – देखू , नैयायिकजी । अमेरिकाक लोक दिन में तीन तीन बेर माखन उड़बैत अछि और हमरा सभ कैं मट्ठो नहिं जुडैत अछि । ओ सभ 'मटन' खा कऽ बटन तोड़ैत अछि और हमरा लोकनि साम सुरड़ैत झाम गुड़ैत छी । तखन त अमेरिकन सभ पूर्वजन्मक धर्मात्मा थीक और हम- अहाँ पुरान पापी थिकहुँ । दोसर शब्दे एना कहू जे आइ-काल्हि बेसी धर्मात्मा अमेरिका में जा कऽ जन्म लैत छथि , और अधिकांश पापी एही देशक खातिर बथाएल रहैत छथि !
नैयायिक कैं चुप देखि खट्टर कका बजलाह - देखू, अहाँक सिद्धान्त सॅं धर्मात्मा लोकनि कैं गारि पड़ि जाइत छैन्ह ।
नैयायिकजी - से कोना ?
खट्टर कका कहलथिन्ह – देखू, गर्भाधान क प्रक्रिया त जनले हैत ? शुक्रशय में जीवित किटाणु विद्यमान रहै छथि । जिनका सुयोग भेटैत छैन्ह से गर्भाशय में जा शरीर धारण कय लैत छथि ।
नैयायिकजी – हॅं ।
खट्टर कका - तखन त ओ वीर्यकीट सूक्ष्म-शरीरधारी जीवात्मा थिकाह जे जन्म लेबाक पूर्व जननेन्द्रिय में निवास करैत छथि !
नैयायिक जी मुँह ताकय लगलथिन्ह ।
खट्टर कका कहलथिन्ह - तखन त ई मानय पड़त जे आइकाल्हि अधिकांश धर्मात्मा लोकनि मृत्युक उपरान्त अमेरिकन योनि में जा कऽ वास करै छथि ?
नैयायिकजी छिलमिला उठलाह । बजलाह – अहाँ त शास्त्रक उपहास करैत छी । तखन जे ओतेक रासे पुनर्जन्म ओ मोक्षक विवेचन कैल गेल छैक से फूसि ?
खट्टर कका शान्त भाव सॅं उत्तर देलथिन्ह - फूसि कि सत्य से तऽ हम नहिं कहब । परन्तु अहाँक मोक्ष अनोन धरि अवश्ये अछि । जाहि मोक्ष मे सुख-दुः खक कोनो अनुभवे नहि, से मोक्ष लऽ कऽ लोक की करत ? एक आलोचक त एतेक दूर धरि कहि गेल छथि जे ओहन मोक्ष सॅं जंगल में सियारक जीवन नीक -
वरं वृन्दावनेऽरण्ये श्रृगालत्वं भजाम्यहम् ।
नहिं वैशेषिकीं मुक्तिं प्रार्थयामि कदाचन ॥
नैयायिकजी बजलाह - तखन गौतम ओ कणाद मुर्ख छलाह ?
खट्टर कका कहलथिन्ह - सेहो हम नहिं कहब । परन्तु आलोचक क उक्ति छैन्ह जे -
मुक्तये सर्वजीवानां यः शिलात्वं प्रयच्छति ।
स एकः गौतमः प्रोक्त उलूकश्च तथाऽपरः ॥
गौतम ओ कणाद, दूहू क अनुसार मोक्ष क अर्थ पाथर जकाँ निश्चेष्ट भऽ गेनाइ। तैं एक गोटा 'गौतम' (बड़द) ओ दोसर गोटा 'उलूक' नाम सॅं प्रसिद्ध छथि।
नैयायिकजी कैं आब बेसीकाल धरि ओहिठाम रहब समीचीन नहिं बुझना गेलैन्ह । बजलाह - एखन त विद्यालयक समय भऽ गेल । कहियो दोसरा दिन आबि कऽ हम शास्त्रार्थ करब ।
खट्टर कका मुस्कुराइत उत्तर देलथिन्ह - अवश्य करब । अहाँ लोकनिक अनुमान लिंग-परामर्श पर आधारित होइ अछि । व्यभिचार दोष नहिं लागय । तैं खूब नीक जकाँ व्याप्ति क विचार कऽ कऽ आएब । लियऽ, नोसि लियऽ ।
नैयायिक क गेला पर हम कहलिऎन्ह - खट्टर कका, आइ नैयायिकजी कुयात्रा मे चलल छलाह । परन्तु ई त कहू जे अहाँ कैं सरिपहुँ आत्मा मे विश्वास नहिं अछि ?
खट्टर कका – आत्मा सॅं तोहर की अभिप्राय ?
हम - हम अहाँ मे की जूमब ? परन्तु मृत्युक उपरान्त कोनो ने कोनो रुप में चैतन्यक आधार कायम रहैत छैक । सैह आत्मा थीक ।
खट्टर कका सुपारीक कतरा करैत बजलाह – हौ, यैह त हमरा बुझबा में नहिं अबैत अछि । जखन संपूर्ण शरीर जरि कऽ भस्मीभूत भऽ गेलैक तखन ओकर आश्रित चैतन्य रहतैक कथी में ?
हमरा मुँह तकैत देखि खट्टर कका बजलाह - देखह, यदि हम एक भंगघोटना कसि कऽ तोरा ब्रह्माण्ड पर लगबिऔह त चैतन्य कतय जैतौह ? दू मिनट क्लो रोफार्म सुँघा दौह त सभटा बोलती बन्द भऽ जैतौह । एक रत्ती विष शरीर में प्रवेश कैने समस्त ज्ञान लुप्त भऽ जैतौह । एकटा बड़का कर्मकांडी कैं कुकुर काटि लेलकैन्ह से भूकि कऽ मरि गेलाह । एहि सभ सॅं की सिद्ध होइछ ? यैह, जे चैतन्य शरीरक अवस्था पर आश्रित अछि । मस्तिष्क पर कनेक आघात पड़ने चैतन्य क विकार वा तिरोभाव भऽ जाइ छैक । और जखन संपुर्ण शरीरे जरि कऽ छौर भऽ जैतैक तखन चैतन्य की गाछ पर जा कऽ लटकि जैतैक ? ड़जखन घड़िए टूटि गेल त ओकर टिक-टिक् कथी पर टिकतैक ?
हम - परन्तु अपना देशक शास्त्रकार त कहै छथि जे आत्मा अवश्य छथि ।
खट्टर कका - हँ । एही भीत पर त परलोकक महल ठाढ अछि । यदि ई मूलस्तंभ उखड़ि जाय त पुनर्जन्म ओ मोक्ष क संपूर्ण अट्टालिका ढ्नमना कऽ खसि पड़ य । जौं आत्मा नहिं , त पुनर्जन्म ककर ? और पुनर्जन्म नहि, त मोक्ष की ? आत्मा क दावा ढहि गेने आस्तिकवाद क गढे मटियामेट भऽ जाइत अछि ।
हम - परन्तु एहि सभ मे किछु तथ्य नहि छैक त एतबा दिन सॅं चलि कोना रहलैक अछि ?
खट्टर कका कहय लगलाह – हौ, अदृष्ट क कल्पना सॅं मन कैं सान्त्वना भेटैत छैक । 'ओहि जन्म में कोनो पाप कैने छलहुँ , तकर फल आइ भोगि रह ल छी ।' जखन दुःख दूर करबाक अन्य कोनो साधन नहिं भेटैत छैक , तखन यैह भावना मलहम क काज करैत छैक । ई एक प्रकारक आत्मवंचना बूझह । हम अपना मन कैं बुझबैत छी - “जे कैलहुँ तकर फल भेटल । एहि में अपन कोन वश ?” संगहि भविष्य़क हेतु सेहो आश्वासन भेटैत छैक । 'एहि जन्म में नीक करब त अग्रिम जन्म में सुख पायब ।' तैं कतेको व्यक्ति एहि जीवन मे नाना कष्ट सहि पुण्य बटोरबाक फेर में लागल रहैत छथि । एहि आशा पर जे पाछाँ एक्के बेर बहुत रासे सुख हाथ लागि जायत । नाल्पे सुखमस्ति । भूमैव सुखम् । एहि द्वारे नाना प्रकारक यज्ञ-जाप, तीर्थ-व्रत , दान-पुण्य कैल जाइत अछि । चाहे मीमांसाक कर्मकाण्ड हो वा योगक अष्टांगसाधन हो वा वेदान्तक ब्रह्मज्ञान हो, सभक मूल में एक्के भावना काज करैत छैक - भविष्य में महत्तम आनन्दक प्राप्ति । केओ स्वर्गक स्वप्न देखैत छथि , केओ अमरत्व क कल्पना करैत छथि , केओ नित्य निरतिशय सुख चाहैत छथि । मोक्ष, कैवल्य, निर्वाण- सभक एके तत्व छैक – आनन्दलिप्सा । साधक-गण चाहै छथि जे एहि जीवन में अधिक सॅं अधिक फीस दऽ कऽ स्वर्ग वा मोक्षक बीमा करा ली । और एहि वणिक् बुद्धि कैं 'धर्म' कहल जाइत अछि । परन्तु हौ बाबू , हमरा एहि बीमा कंपनी मे विश्वास नहिं । हम आजीवन किस्त चुकबैत जाइ और अन्त में ओ कंपनी नकली साबित भऽ जाय तखन ? एही द्वारे हमहूँ चार्वाक बला सिद्धान्त मानैत छी - “वरमद्य कपोतः श्वो मयूरात।" ‘काल्हि कदाचित मोर भेटि जाय' ताहि आशा पर हाथ में आयल कबूतर कैं छोडि देब विशुद्ध मूर्खता थीक ।
हम - खट्टर कका, तखन अहाँ कैं मोक्ष में आस्था नहिं अछि ?
खट्टर कका – हौ हम त सोझ-सोझ बुझैत छी - देहोच्छेदो मोक्षः । जाहि दिन ई चोला छूटि जायत ताहि दिन स्वतः सभ दुख सॅं छुटकारा भऽ जायत । ई मोक्ष एक दिन भेटनहि कुशल । तखन ओहि पाछाँ अपस्याँत किऎक होउ ?
हम - तखन मोक्षक हेतु यत्न करबाक प्रयोजन नहिं ?
खट्टर कका हॅंसैत बजलाह – हॅं । एकटा मोक्षक हेतु यत्न करह । मोक्ष क अर्थ अज्ञान सॅं मुक्ति । से सभ सॅं बड़का अज्ञान थीक ई मोक्षक आडम्बर । यदि मोक्षरूपी अन्धविश्वास सॅं तोरा लोकनि मुक्त भऽ जाह त बड़का भारी मोक्ष भेटि जैतौह !
हम कहलिऎन्ह - खट्टर कका, तखन जीवन्मुक्त केओ नहिं होइ छथि ?
खट्टर कका मुसकुराइत बजलाह – कोना कहिऔह जे नहिं होइ छथि ? जे अभागल छथि, से मोक्षक पाछाँ डिरियाएल भेल फिरैत छथि । परन्तु जे भाग्य वान छथि, तिनका बैसले-बैसल मोक्ष भेटि जाइत छैन्ह ।
हम - से कोना, खट्टर कका ?
खट्टर कका विनोदपूर्वक बजलाह – हौ, संसार में दू प्रकारक व्यक्ति होइ छथि । एक त अभागल, जे भरि जन्म हकन्न कनैत रहै छथि -
नारीपीनपयोधरोरुयुगलं स्वप्नेऽपि नालिंगितम ।
और दोसर सभागल, जे समस्त बंधन खोलि कऽ सद्यः मोक्ष प्राप्ति क लैत छथि । हुनका खातिर -
नीविमोक्षो हि मोक्षः ।
Harimohan Jha Ki Kahaniya
Maithili Story
- asked 9 months ago
- B Butts


text:
ⓘ मुड्केचुला गाउँपालिका
मुड्केचुला गाउँपालिका डोल्पा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डोल्पा जिलामे साविकक नर्कु, कालिका, डोल्पा आ सर्मी गाउँ विकास समितिसभके मिलाए मुड्केचुला गाउँपालिका बनाएल गेल अछि । मुड्केचुला गाउँपालिकाक कूल क्षेत्रफल २५०.०८ वर्गकिलोमिटर रहल अछि । ई गाउँपालिका ९वडामे विभाजन कएल गेल अछि । ई गाउँपालिकाक कूल जनसङ्ख्या ५,१२९ रहल अछि । ई गाउँपालिकाक सिमाना पूर्वमे त्रिपुरासुन्दरी नगरपालिका, पश्चिममे जाजरकोट जिला, उत्तरमे जगदुल्ला गाउँपालिका आ जुम्ला जिला तथा दक्षिणमे जाजरकोट जिला रुकुम जिला धरि फैलल अछि ।


text:
आजादीक बाद राजनीतिक चर्चा त बहुत भेल, मुदा राजनीतिक शिक्षा पर कोनो काज नहि भेल, एकर दुष्प्रभाव इ भेल जे आइ बहुत रास जनप्रतिनिधि सरकारी योजना स अभिज्ञ छथि आ हुनका एतबा तक जानकारी नहि अछि जे कोन काज कोन योजना आ कोन स्तर पर भ सकैत अछि। राजनीतिक शिक्षा क अभाव नगर निगम स ल कए संसद तक मे देखा रहल अछि। त्रिस्तरीय व्यवस्थाक पहिल स्तर पर इ अशिक्षा आओर हस्यास्पद भ चुकल अछि। उदाहरण लेल अगर दरभंगा नगर निगम बोर्ड क बैसार मे शनिदिन भेल बहस कए ली, त बहुत किछु साफ भ जाएत। पांच घंटा स बेसी अवधि तक चलल मैराथन बैसार मे मेयर गौरी पासवान अधिकतर समय सदस्य कए संसदीय भाषा क पाठ पढ़बैत रहलाह, जखनकि पूर्व मेयर अजय पासवान आ डिप्टी मेयर बाबी खां छोडि कोनो पाषर्द तकनीकी मुद्दा पर बहस करबा लेल मुंह नहि खोलि सकलाह। महिला पार्षद क राजनीतिक शिक्षा स्वभाविक रूप स एखन कमजोर अछि, तथापित एतबा त उम्मीद कैल जा सकैत अछि हुनका बैसार क एजेंडा क ज्ञान हेबाक चाही। बैसार क दौरान महापौर क बेर-बेर एजेंडा पर बहस करबाक अपील बता रहल छल, जे राज्यक सबस पुरान निगम मे स एक दरभंगा नगर निगम क पार्षद एजेंडा पर बहस लैत तैयार नहि छथि। एतबे नहि, सकारात्मक राजनीति बिहार मे एखनो सपना अछि। जखनकि दक्षिण आ पश्चिम भारत इ साबित क चुकल अछि जे नकारात्मक राजनीति क प्रचलन विकास मे बाधक होइत अछि। निगम क बैसार मे एकर सेहो प्रमाण देखबा लेल भेटल। पहिने किछु पार्षद मेयर स पूछलथि जे प्रत्येक वार्ड मे पार्षद क अनुशंसा पर खर्च लेल साढ़े छह लाख टका कोना आनब। इ सवाल गंभीर आ जरूरी छल, कोनो स्रोत क बिना घोषणा करब बिहारक नेता क पुरान आदत रहल अछि। एहन सवाल पर हंगामा नहि हेबाक चाहैत छल, मुदा भेल। स्थानीय विधायक संजय सरावगी सेहो एहि हंगामा कए रोकबाक प्रयास केलथि। खुशी क गप जे मेयर सवालक उत्तर देलथि जे चतुर्थ वित्त आयोग क राशि स वार्ड मे पार्षद क अनुशंसा पर योजना चलाउल जाएत। कोनो आन राज्य मे एकर बाद पार्षद योजना प्रस्तुत करबा मे जुटि जइतथि, मुदा नकारात्मक राजनीति क लत एहन जे दरभंगा क पार्षद राशि कए बढ़ाकए दस लाख करबा लेल हंगामा शुरू क देलथि। किछु काल पहिने साढ़े छह लाख टका हुनका लेल बहुत छल आ एतबा पैघ रकम कोना आउत एकर चिंता छल, मुदा स्रोत भेटला पर चट दस लाख करबाक मांग करब मात्र टंगघिुच्चा राजनीति कहल जा सकैत अछि। टंगघिुच्चा राजनीति क अंत एहि ठाम नहि भेल। एहन एकटा मामला नहि अछि। कईटा अछि। कचरा रखबाक लेल जमीन कीनबाक मामला उठल त चट द एकटा पार्षद युग-युग स रटायल आरोप लगबैत कहला जे भूमि कीनबा मे घोटाला होएत। विधायक हुनका जिम्मेदारी क ज्ञान दैत पूछलथि जे इ फैसला अहीं करू जे जमीनक व्यवस्था कोना कैल जाएत। माथ पर जिम्मेदारी अबैत पार्षद क होश ठेकान पर आबि गेल आ चुप भ मुंह नुका लेलथि। एकटा सदस्य पूछला जे वार्ड नं. 21 मे सोलर लाइट कोन योजना स लागल। सवाल स बुझना गेल जे इ अपन वार्ड लेल चिंतित छथि। मेयर उत्तर दैत कहला जे नवाचार योजना क तहत वार्ड नं. 21 मे लाइट लागल अछि। एतबा सुनैत पार्षद तमसा गेलाह। विधायक सरावगी एहि पर हस्तक्षेप करैत कहला जे डीएम कए एक करोड़ भेटल छल। वार्ड नं. 21 क पार्षद क विशेष पहल पर नवाचार योजना स राशि देल गेल। वार्ड सेहो 20 प्रतिशत मार्जिन मनी जमा करैत अछि। एहि पर पार्षद रमेश झा विधायक पर चढ़ि बैसलाह। कहला जे बिना नगर आयुक्त क मार्जिन मनी जमा कोना भेल। विधायक चुप्प भ गेलाह। मुदा असली सवाल ठार रहल जे योजना क संबंध मे पार्षद कए जानकारी कोना भेटत। दोसर जे इ संस्कृति कहिया पनपत जे कोनो पार्षद अपन वार्ड लेल अगर सरकार स अतिरिक्त आवंटन करा लैत छथि त आन पार्षद कए हुनका स सीखबाक चाही नहि कि हुनकर विरोध हेबाक चाही। मुदा टंगघिुच्चा राजनीति एहन करबा लेल ककरो प्ररित नहि करैत अछि। लोकतंत्र मे जनप्रतिनिधि शासक वर्ग होइत अछि, ओकर विजन समाज क विकास कए गति दैत अछि। विजनविहीन जनप्रतिनिधि स विकास क उम्मीद नहि कैल जा सकैत अछि। नगर निगम क उदाहरण एहि कारण महत्वपूर्ण अछि जे इ सबस छोट इकाई छी। जे समाज एकटा विजन वाला वार्ड पार्षद क चुनाव नहि क सकैत अछि ओ विधायक आ सांसद क चुनाव केतबा गंभीरता स करत। दोसर गप जे जनप्रतिनिधि एकटा वार्ड लेल विकास योजना नहि तैयार क सकैत छथि ओ शहर जिला या राज्य लेल आगू जा कए कोन योजना तैयार क सकताह, किया त बहुत राष्टÑीय नेता अपन राजनीतिक जीवन वार्ड पार्षद क रूप मे शुरू केने छथि। राजनीतिक गंभीरता आ दूरदर्शिता क शुरुआत छोट इकाई स करबाक इ सही समय अछि। त आउ पंचायत आ वार्ड स्तर पर राजनीतिक परिवर्तनक शुभारंभ करि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मधुबनी, मिथिला मिरर: मिथिलाक लोक सभमे कुंभक प्रति बहुत आस्था रहैत छनि। एहनमे लोक सभकेँ कुंभ स्नानमे कोनो दिक्कत नै होईन एहि बातकेँ ध्यानमे रखैत रेल विभाग मिथिलाक जयनगर आ सहरसासँ कुंभ स्पेशल ट्रेन चलेबाक निर्णय लेलक अछि। प्रयागराजमे 15 जनवरीसँ शुरू होयवला कुंभक लेल जयनगरसँ स्पेशल ट्रेनक परिचालनक घोषणा केलक अछि। जयनगरसँ ट्रेन संख्या 05539 कुंभ स्पेशल ट्रेन भोर 6 बजे खुजत आ 20.45 बजे प्रयागराज पहुँचत। कुंभ स्पेशल ट्रेन जयनगर लेल 15 आ 21 जनवरी, 4, 10 , 19 फरवरी आ 4 मार्चकेँ भोर चारि बजे खुजत आ राइत 23.30 बजे जयनगर पहुँचत। एहि गाड़ीमे सामान्य 22 कोच, दूटा स्लीपर कोच सहित कुल 24 कोच होयत। समस्तीपुर रेलमंडलक वरीय वाणिज्य प्रबंधक वीरेन्द्र कुमार बतौलनी जे संभावना अछि जे ई ट्रेन सभ पैघ स्टेशन पर रुकत। ओतहि सहरसासँ प्रयागकेँ लेल ट्रेन संख्या 05595/05596 कुंभ स्पेशल मेला ट्रेन चलाओल जायत। सहरसासँ 14 जनवरी, 20 जनवरी, 9 फरवरी, 18 फरवरी आ 3 मार्चकेँ प्रयागराज लेल स्पेशल ट्रेन खुजत। प्रयागसँ 15 जनवरी, 21 जनवरी, 4, 10 फरवरी आ 4 मार्चकेँ सहरसा लेल स्पेशल ट्रेन चलाओल जायत। एहि ट्रेनमे दूटा स्लीपर कोच, 22 सामान्य कोच लगाओल जायत।
जनवरी महिनासँ शुरू भ’ रहल कुंभ मेलाक तैयारी पूरा क’ लेल गेल अछि। प्रयागराज प्रशासन कुंभमे स्नान लेल आवय वला कोनो भक्तकेँ दिक्कत नै होइन एकर विशेष ध्यान राखल गेल अछि। कुंभमे शाही स्नानक विशेष महत्व होइत अछि। एहि कुंभमे छह शाही स्नान होयत। मकर संक्राति यानि तिला संक्रांतिक दिन पहिल कुंभ मेलाक शाही स्नान होयत। शाही स्नानक महत्वपूर्ण दिन अछि – पौष पूर्णिमा स्नान-21 जनवरी (दोसर शाही स्नान), पट्लिका एकादशी स्नान-31 जनवरी, मौनी अमावस्या-4 फरवरी (तेसर शाही स्नान), बसंतपंचमी-10 फरवरी (चारिम शाही स्नान), माघी पूर्णिमा-19 फरवरी (पांचम शाही स्नान), जया एकादशी- 16 फरवरी, महाशिवरात्री -4 मार्च (छठम शाही स्नान) होयत। आस्थाक ई महाकुम्भ राष्ट्रीय एकताक कुंभ बनि सकै एकरा लेल सभ मुमकिन प्रयास कएल जा रहल अछि।


text:
बम्बइ : सिंगिंग रियलिटी शो द वॉयस इंडिया केर फाइनल मे पहुंचल एकमात्र फीमेल आर्टिस्ट परम्परा ठाकुर तेसर स्थान पर रहलीह. अपन प्रतिभाक बल पर शो मे अंत धरि बनल रहयबाली परम्परा मशहूर मैथिली गीतकार रबीन्द्रनाथ ठाकुर केर पौत्री थिकीह. सोशल साइट पर मैथिल मध्य जबरदस्त भोट अपील केर बादो ई तेसर स्थान पर रहलीह. एहि कें बाद बधाइ संदेशक दौर शुरू भ' गेल. परम्पराक पीसी ओ साहित्यिक सारिका ठाकुर लिखैत छथि जे परम्परा अपना सभक लेल विजेता अछि. भोट देबाक लेल सभ कें धन्यवाद.
रियलिटी शो सभ मे मैथिल प्रतिभा सभ अबैत रहैए मुदा पहिल खेप भोटिंग अपील एहि तरहक देखबा मे आएल. मैथिल एकजुटताक मिसाले अछि जे परम्परा ठाकुर स्वयं कहियो ने अपील केलनि मैथिली मे, वा एको लाइन मैथिली नै गेलीह मुदा फेसबुक सहित मोबाइल संदेशक माध्यम सं कैम्पेन चलाओल गेल. एतेक त' पक्के अछि जे भोटिंग अपन काज केलक अछि जे परम्परा तेसर स्थान सुरक्षित क' सकलीह. ओना परम्पराक सिंगिंग टैलेंट सेहो विलक्षण अछि. मिथिमीडिया दिस सं एहि प्रतिभाक उज्ज्वल भविष्यक कामना आ बधाइ!


text:
हमरा बड़ मोन छल जे उनाकोटि देखि आबी मुदा, ताहि लेल समय हाथ मे नहि छल. स्थानीय लोक सब कहलनि जे उनाकोटि जयबाक लेल पूरा एकदिन समय हाथ मे रहबाक चाही. अगरतला सँ अबैत-जाइत छओ सँ आठ घण्टाक यात्रा. अपनहुँ बूझल छल जे ओतय चारिये बजे साँझ पड़ि जाइत छैक, कारण चारू कात उँच-ऊँच पहाड़ सँ बेढ़ल अछि ई स्थान. डॉ. शालू आ हम अंततः दूटा स्थान घुमबाक नेयार कयलहुँ- नीर महल आ त्रिपुर सुन्दरी मंदिर. होटलक एकटा कर्मचारी एकटा गाड़ी ठीक कऽ देलनि. योजनानुसार हमरा लोकनि केँ उद्घाटन सत्रक बाद टूर पर निकलबाक छल आ राति आठ बजे धरि होटल घुरबाक छल.
उद्घाटन सत्र समाप्त भेल. हॉलसँ बहराय किओ बुक-स्टॉल दिस पड़यलाह तँ किओ लंचक इन्तजामक टोह लेबय लगलाह। तावत् मंच सँ व्यवस्थापक दिस सँ घोषणा भेल जे लंच मे दस मिनट आर देरी छैक. आब हॉलक बाहर सब अपना-अपना हिसाबे छोट-छोट गोल मे तितिर-बितिर भऽ गेल छल. किछु गोटे बुक-स्टॉल पर पोथी बेसाहय मे व्यस्त छलाह. बंगला पोथीक प्रति कीननिहार मे विशेष आग्रह बुझायल. मैथिली साहित्येतिहास सँ सम्बन्धित किछु अनुदित पोथी सेहो एकात मे अवडेरल पड़ल छल.
एहि बीच हमरा असमिया कथाकार कंजलोचन पाठक सँ परिचय भेल. पाठक जी केन्द्रिय विद्यालय मे प्रिंसिपल छथि मुदा, ताहि सँ विपरीत हुनक बात-व्यवहार मे बाल-सुलभ चाञ्चल्य सहज परिलक्षित भेल. अगिला सत्र मे हिनका कथापाठ करबाक छलनि. सद्य: समाप्त सत्र मे कविता पाठ सेहो भेल छल जाहि मे अंग्रेजी कवियत्री आशिया जहूर आ उर्दू कवि डॉ. सूर्य बाली बड़ प्रभावित कयलनि. दुनू गोटे सँ सेहो एहि खाली समय मे परिचय-पात भेल. आशिया जहूर शोधार्थी छथि. कविता पढ़ैत काल अहंकारी बुझेलीह मुदा, गपशप भेला पर हिनक सरल-मृदु स्वभावक परिचय पाओल. डॉ. सूर्यबाली बहुमुखी प्रतिभाशाली छथि. इलाहाबाद मेडिकल कॉलेज सँ एम.डी. केलाक बाद ई इग्नू सँ डीएचएचएम (डिप्लोमा इन हॉस्पिटल & हैल्थ मैनेजमेंट) आ यूनिवर्सिटी ऑफ फ्लॉरिडा , यू॰एस॰ए सँ एमएचए (मास्टर ऑफ हैल्थ एड्मिनिसट्रेशन) कयलनि. फेर मोती लाल नेहरू मेडिकल कॉलेज मे सह आचार्य एवं मुख्य प्रशासनिक अधिकारीक रूप मे अपन सेवा देलाक बाद सम्प्रति एम्स भोपाल मे कार्यरत छथि. फोर्ड फैलोशिप सहित अनेक सम्मान सँ सम्मानित छथि. चारिगोट कविता आ गजल संग्रह प्रकाशित छनि. देशी-विदेशी मंच पर मुशायरा मे लोकप्रिय भेल छथि. सर्वोपरि जे एकटा सहृदय साहित्यकार आ सूच्चा समाजसेवक छथि. डॉ. सूर्यबाली सँ गपशप करैत देखि विक्टर सेहो सहटि कऽ ओतय पहुँचि गेल रहथि. डॉ. बालीक व्यस्ततम दिनचर्या आ एतेक रास उपलब्धि जानि ओ हठात् पुछलथिन्ह- सूतय कखन छी?
एहि बीच हमरा असमिया कथाकार कंजलोचन पाठक सँ परिचय भेल. पाठक जी केन्द्रिय विद्यालय मे प्रिंसिपल छथि मुदा, ताहि सँ विपरीत हुनक बात-व्यवहार मे बाल-सुलभ चाञ्चल्य सहज परिलक्षित भेल. अगिला सत्र मे हिनका कथापाठ करबाक छलनि. सद्य: समाप्त सत्र मे कविता पाठ सेहो भेल छल जाहि मे अंग्रेजी कवियत्री आशिया जहूर आ उर्दू कवि डॉ. सूर्य बाली बड़ प्रभावित कयलनि. दुनू गोटे सँ सेहो एहि खाली समय मे परिचय-पात भेल. आशिया जहूर शोधार्थी छथि. कविता पढ़ैत काल अहंकारी बुझेलीह मुदा, गपशप भेला पर हिनक सरल-मृदु स्वभावक परिचय पाओल. डॉ. सूर्यबाली बहुमुखी प्रतिभाशाली छथि. इलाहाबाद मेडिकल कॉलेज सँ एम.डी. केलाक बाद ई इग्नू सँ डीएचएचएम (डिप्लोमा इन हॉस्पिटल & हैल्थ मैनेजमेंट) आ यूनिवर्सिटी ऑफ फ्लॉरिडा , यू॰एस॰ए सँ एमएचए (मास्टर ऑफ हैल्थ एड्मिनिसट्रेशन) कयलनि. फेर मोती लाल नेहरू मेडिकल कॉलेज मे सह आचार्य एवं मुख्य प्रशासनिक अधिकारीक रूप मे अपन सेवा देलाक बाद सम्प्रति एम्स भोपाल मे कार्यरत छथि. फोर्ड फैलोशिप सहित अनेक सम्मान सँ सम्मानित छथि. चारिगोट कविता आ गजल संग्रह प्रकाशित छनि. देशी-विदेशी मंच पर मुशायरा मे लोकप्रिय भेल छथि. सर्वोपरि जे एकटा सहृदय साहित्यकार आ सूच्चा समाजसेवक छथि. डॉ. सूर्यबाली सँ गपशप करैत देखि विक्टर सेहो सहटि कऽ ओतय पहुँचि गेल रहथि. डॉ. बालीक व्यस्ततम दिनचर्या आ एतेक रास उपलब्धि जानि ओ हठात् पुछलथिन्ह- सूतय कखन छी?
- भोरबा मे, मात्र तीन घण्टा.
डॉ. सूर्यबालीक उत्तर पर विश्वास नहि भेल हमरा. कारण सामान्यतः इएह सुनैत छियैक जे कम सुतनिहार स्वभावतः खौंझाह भऽ जाइए. मुदा, हिनकर मुँह पर तँ सदिखन हँसिए पसरल रहैत छनि. फेर ओ महापुरुष सभ मोन पड़लाह जिनका सम्बन्ध मे सुनैत आयल छी जे ओहो लोकनि बड़ कम काल सुतैत छलाह. अपना मोन केँ बुझाओल जे हिनका अनिद्राक बेमारी नहि ‘स्वान-निद्रा'क लूरि छनि.
भोजन तैयार भऽ गेल छल. सभ किओ पंक्तिबद्ध भऽ अपन रुचिक अनुसार सामग्री लऽ टेबुल धरैत गेलाह. हम, शालू आ शालूक पिता एकटा टेबुल पर बैसलहुँ. लरगुज रोटी देखि शालूक पिता केँ भाँज नहि चललनि जे ई कथीक रोटी थिकैक? ओ जिज्ञासावश शालू दिस तकलनि. तावत् हम एक कओर मुँह मे धऽ देने रहियैक. हुनकर जिज्ञासा शान्त करैत कहलियनि- चाउरक रोटी थिक. ओ कोनो प्रतिक्रिया नहि देलनि. कोनो तरहेँ दू टा रोटी गिरलाह. बाहर बुनछेक भऽ गेल रहैक. हमरा सभक मोन मे एकबेर पुनः पर्यटनक आशा अँकुराय लागल छल. मुदा, समय बहुत हाथ सँ निकलि चुकल छल. गाड़ीबला सँ पुछारी कयल तँ कहलक जे आब नीर-महल आ त्रिपुरसुन्दरी दुनू देखब आइ सम्भव नहि होयत. कोनो एक जगह जा सकैत छी. विकराल समय केँ देखैत शालूक पिताजी सलाह देलनि जे अनभुआर जगह मे एतेक रिस्क लेब ठीक नहि. फेर योजना बनल जे अगरतला घुमल जाय. दोसर सत्रक बाद एकटा टेम्पू कय तीनू गोटे अगरतला घुमल.
सर्वप्रथम पहुँचलहुँ- गवर्मेंट संग्रहालय. ई संग्रहालय अगरतलाक प्रसिद्ध उज्जयंता महल मे बनल अछि. उज्यंता महल निर्माण महाराजा राधा किशोर मानिक द्वारा सन् 1899-1901 ई. मे कराओल गेल अछि. ई आलीशान महल 1 वर्गकिलोमीटर मे पसरल अछि. महलक सोझाँ मे मुगल गार्डेन जकाँ बगैचा सेहो बनाओल गेल छैक. संग्रहालय मे त्रिपुराक शासक लोकनिक तथा बौद्ध परम्परा सँ सम्बन्धित अनेक प्रस्तर मूर्ति ओ पुरातात्विक बस्तु-जातक प्रदर्शनी लगाओल गेल अछि. बंगला साहित्य ओ त्रिपुराक लोकजीवन सँ जुड़ल अनेक कला-कृति एतय देखल-परिचय पाओल.
संग्रहालय घुमलाक बाद गौडीय सम्प्रदायक जगन्नाथ मंदिर पहुँचलहुँ. मंदिर शताधिक वर्ष पुरान अछि. चारूकात नव-नव मन्दिर सेहो निर्मित छैक. मंदिर-प्रांगण मे साग-सब्जीक खेती सेहो खूब देखल. शाइत भगवान केँ अपनहि बाड़ीक उपजा भोग लगैत हेतनि. पट खुजबा मे देरी रहैक. तेँ दर्शन नहि भऽ सकल. हमरा लोकनि आब भारत-बंगलादेश बॉर्डर दिस विदा भऽ गेल रही.
अगरतलाक एहि बॉर्डर पर बेस अबरजात रहैत अछि. अगरतला-ढाका-कोलकाता बस सेवा सेहो एतय सँ गुजरैत छैक. तेँ सीमा-सुरक्षा बलक जवान सभ बेस मोस्तैद रहैत छथि. दुनू देशक बीच एहि क्षेत्र मे आब कोनो तेहन सीमा विवाद नहि छैक तेँ माहौल तनावपूर्ण नहि रहैत छैक. सीमा लोहाक टाट सँ बेढ़ल छैक. सुरक्षाबल केँ खाली तस्कर आ घुसपैठी पर नजरि रखबाक रहैत छनि.
साँझ पड़ल जा रहल छलैक. लोकक जुटानी सेहो बढ़ल जा रहल छलैक. सभ किओ संध्याकालीन फ्लैग-सेरेमनी देखबाक लेल आबि रहल छलथि. जवानक रिहर्सल चलि रहल छलैक. हमरा लोकनि एम्हर जवान सभ सँ गपशप मे बाझल रही. हुनका सभक आत्मीयता देखि गद्गद रही. तावत् मेघ पुनः अकास केँ घेरि लेने छलैक. हमरा सभ केँ हेरिटेज पार्क घूमब बाँकिए छल एखन. हम सभ अगिला दिन धरि फ्लैग-सेरेमनी देखबाक योजना स्थगित कयल आ सीमा सुरक्षा बलक जवान सभ सँ काल्हि पुनः अयबाक वचन दैत तत्काल विदा लेल. (क्रमशः)
— चंदनकुमार झा
— चंदनकुमार झा


text:
मे ब्रिट मोजर
मे ब्रिट मोजर (जन्म ४ जनवरी १९६३) नर्वेक प्रसिद्ध मनोवैज्ञानिक आर ट्रनह्याम, नर्वे स्थित नार्वेजियन यूनिवर्सिटी अफ साइन्स एन्ड टेक्नोलोजी (एनटीएनयू) मे रहल कभ्ली इन्स्टिच्युट फर सिस्टम्स न्यूरोसाइन्स एन्ड सेन्टर फर द बायोलोजी अफ मेमोरीमे संस्थापक निर्देशक छी ।
मोजर तथा हुनकर पति एडभार्ड मोजर पीएचडी कारलाक एक वर्ष बाद सन् १९९६ मे एनटीएनयूमे मनोविज्ञान तथा न्यूरोविज्ञानक सह-प्राध्यापक (एसोशिएट प्रोफेसर) पदमे नियुक्त भेल छल । मोजर अपन पति साथे मिलक बहुत पुरस्कार प्राप्त करने छल जेहि मध्ये लोइसा ग्रास होविट्ज प्राइज आर कार्ल अवार्ड सेहो सामिल अछि । सन् २०१४ मे मस्तिस्क स्थान पता लगाबवाला प्रणाली बारेमे अध्यन कारला पश्चात हुनका हुनकर पति तथा जोहन ओ केफे साथे चिकित्साक क्षेत्रमे नोबेल पुरस्कार प्राप्त करने अछि ।[१][२]
प्रारम्भिक जीवन[सम्पादन करी]
सन्दर्भ[सम्पादन करी]
- ↑ ताजा खबर (६ अक्टोबर २०१४), "चिकित्सा शास्त्रक नोवेल ३ बैज्ञानिकक", जनखबर।
- ↑ "Press Release: The 2014 Nobel Prize in Physiology or Medicine" [प्रेस विज्ञप्ति: २०१४ के चिकित्सा क क्षेत्रमे नोबेल पुरस्कार] (अङ्ग्रेजीमे), नोबेल प्राइज, ६ अक्टोबर २०१४।
|trans_title=प्यारामिटर ग्रहण नै केलक (सहायता)


text:
आधुनिक विश्वक सात आश्चर्यसभ
आधुनिक विश्वक सात आश्चर्यसभ सन् २००० सँ सुरु भ विश्वक २०० टा विद्यमान प्राचिन स्मारकसभ मेसँ विश्वक आश्चर्यसभक रूपमे चुनल गएल स्मारकसभ छी ।
ⓘ आगरा
आगरा भारतक उत्तरी राज्य उत्तर प्रदेशक यमुना नदीक किनारमे अवस्थित एक शहर छी । ई राज्य राजधानी लखनउसँ ३७८ किलोमिटर पश्चिममे आ राष्ट्रिय राजधानी दिल्लीसँ २०६ किलोमिटर दक्षिणमे आ ग्वालियर शहरसँ १२५ किलोमिटर उत्तरमे अवस्थित अछि । सन् २०१३ के अनुमानित जनगणना अनुसार आगराक जनसङ्ख्या १६८६९९३ अछि, ई उत्तर प्रदेशक सभसँ बेसी जनसङ्ख्या भेल शहरसभमे सँ एक आ भारतमे सभसँ जनसङ्ख्या भेल १९अम शहर छी ।
1. इतिहास
आगरा एक ऐतिहासिक नगर छी, जकर प्रमाण एकर चारो तरफ रहल धरोहरसभसँ लगाएल जा सकैत अछि । ओना तँ आगराक इतिहास मुख्य रूपसँ मुगल कालसँ जानल जाइत अछि मुदा एकर सम्बन्ध महर्षि अङ्गिरासँ अछि जे १००० वर्ष ईसा पूर्व भेछल । इतिहासमे पहिल जिक्र आगराक महाभारतक समयसँ भेल छल, जब एकरा अग्रवाण वा अग्रवन क नामसँ सम्बोधित करल जाइत छल । कहल जाइत अछि कि पहिने ई नगर आर्यग्रहक नामसँ सेहो जानल जाइत छल । तौलमी पहिल ज्ञात व्यक्ति छल जकर एकरा आगरा नामसँ सम्बोधित केलक ।
आगरा शहरके सिकन्दर लोदी सन् १५०६ मे बसेनाए छल । आगरा मुगल साम्राजयक चहेती स्थान छल । आगरा सन् १५२६सँ सन् १६५८धरि मुगल साम्राज्यक राजधानी रहल । आई सेहो आगरा मुगलकालीन इमारतसभ जेना - ताज महल, लाल किला, फतेहपुर सिकरी आदिक कारणसँ एक विख्यात पर्यटन स्थल छी । ई तीनो इमारतसभ युनेस्को विश्व सम्पदा क्षेत्रक सूचीमे सामिल अछि । बाबर मुगल साम्राज्यक जनक एतय चौकोर आयताकार आ वर्गाकार बगैंचासभक निर्माण करेलक ।
2. पर्यटन क्षेत्र
ताजमहल
ताजमहलक निर्माण मुगल सम्राट शाहजहाँ, अपन घरवाली मुमताज महलक यादमे करेनाए छल । ताज महल मुगल वास्तुकलाक उत्कृष्ट नमूना छी । एकर वास्तुकला शैली फारसी, टर्की, भारतीय तथा इस्लामिक वास्तुकलाक घटकसभक अनौठा मिश्रण छी । सन् १९८३ मे, ताजमहल युनेस्को विश्व सम्पदा क्षेत्र बनल । एकर संगे, इकरा विश्व सम्पदाक सर्वत्र प्रशंसा पाबएवाला, अत्युत्तम मानवीय कृति सभ मे सँ एक बतागएल अछि । ताजमहलके भारतक इस्लामी कलाक रत्न सेहो घोषित कएल गएल अछि । साधारणतया देखाबएवाला सङ्गमर्मरक चदरासभक पैग-पैग तहसँ छारएलेल बनाएल भवनसभ जोका नै बनाए एकरा श्वेत गुम्बद तथा टाइल आकारमे सङ्गमर्मरसँ छारल गएल अछि । केन्द्रमे बनाएल समाधिस्थल अपन वास्तु श्रेष्ठतामे सौन्दर्यक संयोजनक परिचय देवैत अछि । ताजमहल भवन समूहक संरचनाक खास बात ई अछि, कि ई पूर्णतया समतिताकार अछि । एकर निर्माण सन् १६४८ क लगभगममे पुरा भएल छल । उस्ताद अहमद लाहौरीके प्रायः एकर प्रधान शिल्पकार मानल जाएत अछि ।


text:
बॉलीवुड सं एकटा बहुत चौंकाबय वला खबर सामने आयल अछि. मशहूर एक्टर सुशांत सिंह राजपूत मुंबई मे अपन घर मे फांसी लगा क’ जान द’ देलनि अछि. ओ 34 साल कें छलथ. सुशांत बॉलीवुडक बेहद लोकप्रिय एक्टर छलथ . रिपोर्ट्स कें अनुसार, सुशांत कें किछू दोस्त सेहो हुनकर घर पर छल. हुनकर कमरा कें दरवाजा क’ जखन तोड़ल गेल त’ रूम मे सुशांत फांसी कें फंदा सं लटकल पायल गेला. पुलिस केर रिपोर्ट कें अनुसार, ओ पिछला छह महीना सं डिप्रेशन सं गुजर रहल छला.
ओ अपन करियर केर शुरुआत टीवी एक्टर कें तौर पर केने छला. ओ सबसा पहिल ‘किस देश में है मेरा दिल’ नाम के धारावाहिक मे काम केने छला पर हुनका पहचान एकता कपूर कें धारावाहिक पवित्र रिश्ता सं मिलल. एकर बाद हुनकर फिल्म क’ सफर शुरु भेल छ्ल. ओ फिल्म काय पो छे मे लीड एक्टर कें तौर पर नजर आयल छला, आ हुनकर अभिनय कें तारीफ सेहो भेल छल .


text:
आभा झा।
चौरचन पाबैन हम छोटे सँ अपन घर में होइत देखने छी। हर बर्ष खूब धूमधाम सँ चौरचन पाबैन होइत छल। घर में तीन-चारि दिन पहिने सँ खजूर,पिड़ुकिया सब पकवान बनैत छल। हमरा सबके बच्चा रही तऽ खाई पर ध्यान रहैत छल। हमर सासुर में तीज मनाओल जाइत अछि।
मिथिला में गणेश चतुर्थी के दिन चौरचन पाबैन मनाओल जाइत अछि। कतेक जगह पर चौठचंन्द्र नाम सँ सेहो जानल जाइत अछि। मिथिलाक संस्कृति में सदियों सँ प्रकृति संरक्षण आर ओकर मान-सम्मान के बढ़ावा देल जाइत रहल अछि। मिथिलाक अधिकांश पाबैन प्रकृति सँ जुड़ल अछि चाहे ओ छइठ पूजा में सूर्यक उपासना हो या चौरचन में चंद्रमाक पूजा के विधान।
भादव मासक शुक्ल पक्षक चतुर्थी तिथि में साँझखन चौठचंन्द्र के पूजा होइत अछि। एहि में चंद्रमाक पूजा होइत छन्हि। अपना सभक मिथिला में मिथिलाक राजा “हेमांगद ठाकुर “सभ सँ पहिने एहि पाबैन के शुरूआत कयलाह जे एकटा पैघ ज्योतिषी सेहो छलाह। एहि पाबैन में नब मटकुरी,नब बाँसक डाली,पूरी,पकवान,अनोन तरकारी आदि सब वस्तु रहैत अछि।नब मटकुरी में दही,नब बाँसक डाली पर पूरी,पकवान लऽ कऽ साँझ में अंगना में अरिपन दऽ कऽ चंद्र भगवानक पूजा होइत छन्हि। ई पूजा दिन भरि व्रत कऽ साँझ में कियो कऽ सकैत अछि। पूजा भेलाक बाद सब नोन मिला कऽ नैवेद्य खा सकैत।
एहि पाबैन सँ जुड़ल एकटा कथा अछि जे एक बेर गणेश भगवान के देखि कऽ चंद्रमा हँसि देलखिन,एहि पर ओ चंद्रमा के श्राप देलखिन “आई सँ कियो तोहर मुँह नहिं देखय चाहत।”श्राप दऽ गणेश जी तऽ चलि गेलाह आ चंद्रमा मानसरोवर केर कुमुदिनी में जा कऽ नुका रहला। चंद्रमाक बिना सब प्राणी के बड्ड कष्ट होबय लागल। ई देखि ब्राह्माजी बहुत तरहें गणेश भगवानक अनुनय-विनय कयलाह। प्रसन्न मऽ गणेश जी वरदान देलखिन जे आब चंद्रमा श्राप सँ मुक्त भऽ जायत परंतु भादव शुक्ल चतुर्थी जे कियो देखत तकरा चोरी आ झूठक लांछन लागत। जौं फूल,फल,दही हाथें तोरा देखत तँ दोष नहिं लगतैक। फल,फूल के डालीक संग ई मंत्र पढ़ि चंद्रमा के देखला सँ कलंक दोषक निवारण होइत अछि। यथा—
” सिंह प्रसेन मवधीतः सिंहो जाम्वबताहताः।
सुकुमारक मा रोदीस्तव ह्योष स्यमन्तकः।।
एहि प्रकारे कृष्ण के भादव मासक चौठक चंद्र देखला सँ झूठक कलंक लागल रहनि। तैं कतौ-कतौ कलंक चौठ सेहो कहल जाइत छैक।
चौरचनक पूजा में भरि दिन व्रत कऽ साँझ में अंगना में पिठार सँ गोलाकार चंद्र मण्डल पर केराक पात दऽ ओहि पर पकवान,मधुर,ठकुआ,पिड़ुकिया,मालपुआ आदि राखल जाइत अछि। मुकुट सहित चंद्रमाक मुँहक अरिपन पर केराक पात दऽ रोहिणी सहित चतुर्थी चंद्रक पूजा उज्जर फूल सँ पश्चिम मुहें कैल जाइत अछि। परिवारक सदस्यक संख्या में पकवान युक्त डाली आ दहीक छाँछी के अरिपन पर रखबाक चाही। केराक घौर,दीप युक्त कुड़वार (माटिक कलश),लावन आदि के अरिपन पर राखी। एक-एक डाली,दही,केराक घौर उठा कऽ सिंह प्रसेन मंत्रक संग दधिशंखतुषाराभम्—मंत्र पढ़ि कऽ समर्पित करी। प्रत्येक व्यक्ति हाथ में एक-एक फल लऽ ओहि मंत्र सँ चंद्रमाक दर्शन कऽ प्रणाम करैत रही।एहि में ब्राह्मण भोजनक सेहो बहुत महत्व अछि। घरक बुजुर्ग स्त्रीगण सब हाथ उठबैत काल ई गीत गाबैत छथि,’पूजा के करबै ओरियान गै बहिना,चौरचन के चंदा सोहाओन ‘,ई दृश्य अत्यंत मनोरम होइत अछि।
आभा झा
गाजियाबाद


text:
सोफिया (रोबोट)
सोफिया हङकङ स्थित कम्पनी ह्यान्सन रोबोटिक्सद्वारा विकसित एक सामाजिक ह्यूमनोयड रोबोट छी । सोफिया कऽ १९ अप्रैल, २०१५ मे सक्रिय करि देल गेल छल आ मार्च २०१६ के मध्यमे अस्टिन, टेक्सस, संयुक्त राज्य अमेरिकामे दक्षिणपश्चिमी महोत्सव (एसएक्सएसडब्लु)द्वारा दक्षिणमे अपन पहिल सार्वजनिक प्रदर्शन केनए छल । ओ ६२ सँ अधिक मुखार भाव प्रदर्शित करवाक लेल सक्षम अछि ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- आधिकारिक पृष्ठजाल
- ह्यान्सन रोबोटिक्स साइटमे सोफिया
- गिट हबमे सोफिया खुला स्रोत कोड


text:
जेम्स रोडरिगेज
जेम्स डेविड रोडरिगेज रूवियो (जन्म १२ जुलाई १९९१) सामान्यतया जेम्स रोडरिगेज (स्पेनी उच्चारण: [ˈxames roˈðɾiɣes]) वा सोझे जेम्स (hahm-ess)[१] कोलम्बियाली फुटबलर छी जे ला-लिगा क्लब रियल म्याड्रिड आ कोलम्बिया राष्ट्रिय फुटबल टोलीसँ आक्रामक विङ्गरक रूपमे खेलैत अछि । जेम्स संसारक उत्कृष्ट युवा खेलाडीमेसँ एक छी । ओ अपन तिक्ष्ण प्राविधिक खेल आ प्ले मेकरक रूपमे अपन प्रशंसकक दिल जितैमे सफल मानल जाइत अछि ।
ओ युरोपमे तब चर्चित भेल छल जब ओ पोर्चुगिज क्लब पोर्टोमे रहि ३ बर्षमे आधा दर्जन बेसी ट्रफी जितेलक । एहि कारण फ्रेञ्च क्लब 'मोनाको' ओ प्रति आकर्षित भेल । ओ मोनाकोमे सेहो निराष नै केलक । सन् २०१४ फिफा विश्वकपमे उत्कृष्ट प्रदर्शन करि ओ युरोपक सर्वाधिक धनी आ सफल क्लब रियल म्याड्रिडमे आबद्ध भेल जकर लेल हुनका म्याड्रिड €८० मिलियन खर्च करलक । सन् २०१४ फिफा विश्वकपमे ६ गोल करैत ओ गोल्डेन बुट जितने छल ।
सन्दर्भ सामग्रीसभ[सम्पादन करी]
- ↑ Das, Andrew (२८ जून २०१४), "World Cup 2014: James Rodríguez Leads Colombia Over Uruguay", The New York Times, अन्तिम पहुँच ३० जून २०१४।


text:
किसान अखन किछू दिन सं टिड्डी केर प्रकोप सं आंशकित छला। यूपी मे टिड्डि कें हमला सं बिहारक किसान अलर्ट भ’ गेला। परन्तु बिहार कें भागलपुर मे किसान एकटा अलगे प्रकार कें कीट सं परेशान छथ । खेत मे लागल मक्का केर फसल अहि बेर किसानक हक्का-बक्का को देने अछि। अमेरिकन कीट कें प्रकोपक कारण फसल बर्बाद भ’ रहल अछि। अहि पर आम कीटनाशक दवायक कोनो असर नै भ’ रहल अछि। पौधा संरक्षण विभाग कीट केर बढ़ैत सक्रियताक देखैत ई कीट कें मक्का केर खेती कें लेल कोरोना बतौलनि अछि।
गरमा आ खरीफ मक्का अछि खेत मे
जिला कृषि पदाधिकारी केके झा कें अनुसार जिला मे 62,995 हेक्टेयर मे मक्का केर फसल लगाओल गेल अछि। 18,995 हेक्टेयर मे गरमा आ 44,000 हेक्टेयर मे खरीफ मक्काक खेती कयल गेल अछि। किसान लॉकडाउनक दौरान बेसि रकम पर बीज आ खाद ल’ एकर खेती केने छला। अमेरिकन फॉल आर्मी वर्म आब किसान सब कें लेल सिरदर्द भ’ गेल अछि ।
पौधा कें विकास केर करैत अछि बाधित
ई कीट मक्का कें ऊपरी हिस्सा आ भुट्टा केर खायत अछि। एकरा बाद पौधा कें विकासक बाधित करैत अछि। ई कीटक लार्वा व पिल्लू काफी आक्रामक अछि। ई 25 डिग्री सेंटीग्रेड सं अधिक तापमान पर सक्रिय भ’ जायत अछि।
कृषि यंत्र कें लेल मिलत अनुदान
कीट नियंत्रण कें लेल पौधा संरक्षण विभाग कृषि यंत्रक खरीदो कें लेल अनुदान उपलब्ध करा रहल अछि। कीट केर पाहिले जैविक तरीका सं नियंत्रित करबाक लेल फोरमैन ट्रैप नामक जैविक कृषि यंत्रक खरीद पर अनुदानक व्यवस्था अछि। पौधा संरक्षण विभाग, भागलपुर कें सहायक निदेशक रवींद्र कुमार कहलनि जे फॉल आर्मी कीट कें प्रकोपक शिकायत कहलगांव कें किसान सं मिलल छोल। किसान कें एकरा सं बचाव कें दवा अनुशंसित को उपयोग कें आवश्यक सुझाव देल जा रहल अछि।


text:
अरिपन मिथिला कला संस्कृतिक एकटा अभिन्न अंग अछि. मिथिला मे सभ शुभ कार्य मे अरिपनक अलग महत्व अछि. मुड़न, उपनयन, बियाह, दूरागमन आ पूजा पाठ मे अरिपन लिखल जाइत छैक. अरिपन लिखब शुभ संकेत मानल गेल अछि. मिथिला मे बहुतो प्रकारें अरिपन पाडल जाइत अछि. अरिपन अलग- अलग अवसर पर अलग- अलग ढंग सँ पाडल जाइत छैक. जेना बियाह मे वरक घर पर पीढ़ी, कमलक फूल केर आकृतिक एक-एक टा चित्र पाडल जाइत छैक आ कन्याक बियाह मे ई जोड़ा मे पाडल जाइत अछि. ओहिना द्विरागमन मे दुनू ठाम जोड़े मे पाडल जाइत अछि. मुड़न, उपनयन मे अलग-अलग ढंग सँ एकर आकृति देल जाइत छैक. भारदुतिया मे अरिपनक एकटा अलगे महत्व अछि. अरिपन कोना लिखल जाय आ कथी सं? पहिने आँगन मे चौखूंट ठांव कयल जाइत छैक गोरिया (चिकनी) माटि सँ, तखन ओहि पर चाउरक पिठार सँ भिन्न-भिन्न प्रकारक अरिपन उरेहल जायत छैक. अरिपनक उपर सिन्नुरक ठोप सेहो देल जाइत छैक. ओना ई अरिपन मिथिलाक संस्कृति में प्रचलित अछि, मुदा यएह अरिपन दोसर संस्कृति-समाज मे रंगोलीक रूप मे देखल जाइत छैक. मुदा रंगोली आ अरिपन मे किछु मौलिक भिन्नता अछि, जे अरिपन कें विशिष्ट बनबैत अछि.
(आलेख: रूबी झा)


text:
> साहित्य-कला सं युवा केँ जोड़बाक सलाह
जनकपुर. मैथिलीक वरिष्ठ साहित्यकार डा. राजेन्द्र विमलक नाम सँ स्थापित राजेन्द्र विमल प्रतिष्ठानक कार्यालयक बृहस्पतिदिन, ११ अक्टूबर २०१२ कें एक समारोह बीच जनकपुरक देवी चौक मे उदघाटन कएल गेल अछि. संस्कृतक विद्वान पण्डित सूर्यकान्त झा आ मैथिलीक साहित्यकार एवं शिक्षाविद् राजेन्द्र किशोर संयुक्त रूप मे कार्यालयक उदघाटन कएलनि अछि. वक्ता सभ राजेन्द्र विमल प्रतिष्ठानक माध्यम सँ जनकपुरक युवा सभ केँ मैथिली साहित्य सँ जोड़बाक सलाह देलनि.
पण्डित झा कहलनि युवा साहित्यकार सभक प्रेरणाक स्रोत डा. विमल सभ दिन रहलथि अछि हुनक अभिभावकत्व मे मैथिली फलत फुलत से विश्वास रहल अछि. मैथिली साहित्यकार राजेन्द्र किशोर अपने डा. राजेन्द्र विमलकेँ रचना सँ बहुत प्रभावित रहल उल्लेख करैत कहलनि जे जनकपुर मे साहित्य केँ जे माहौल बनि रहल छैक ओ उत्साहवर्धक बात अछि.
कार्यक्रम मे मैथिली विभागक विभागाध्यक्ष परमेश्वर कापड़ि जनकपुर मे साहित्य लेखन एवं पुस्तक प्रकाशन मे जाहि रूप सँ वृद्धि भऽ रहल अछि ओ अतिअह्लादित बात अछि. तराई मधेश लोकतान्त्रिक पार्टीक केन्द्रीय सम्पादन समितिक सदस्य डा. विजय कुमार सिंह एकटा साहित्यिक संस्था हौक जाहि मे खाली साहित्यपर चर्चा होइक एकर जनकपुरमे बहुत दिन सँ आवश्यकता छल. ई प्रतिष्ठान आवश्यकता पूर्ति करत से विश्वास व्यक्त कएलनि.
नेकपा माओवादीक वरिष्ठ नेता एवं साहित्यकार रोशन जनकपुरी जहिना दीप बारि कऽ चेतनाक ज्योती आ फुलमे पानि पटा कऽ ज्ञानक गाछ रोपबाक प्रयास भेल अछि ई उदेश्य सँ नहि भटकैक से अपेक्षा रखलनि अछि. वरिष्ठ साहित्यकार डा. सुरेन्द्र लाभ संस्थाक गठन कएला सँ मात्र नहि निरन्तर काज करब महत्वपूर्ण रहल चर्चा करैत ई संस्था साहित्यकारसभक लेल एकटा महत्वपूर्ण स्थल बनैक एकर अपेक्षा रहल उल्लेख कएलनि. वरिष्ठ पत्रकार वृज कुमार यादव मैथिलीक संघसंस्थासभमे एकटा गलत परम्परा देखल गेल अछि जे बाप अध्यक्ष भेल तऽ बेटा, बेटी, कनियासभकेँ कार्य सिमतमे राखि लेलहुँ अर्थात मैथिलीकेँ अपना सँ आगा नहि बढय देलहुँ एकरा ई प्रतिष्ठान तोड़िक आगा बढत से विश्वास व्यक्त कएलनि. नेपाल प्राध्यापक संघक पूर्व अध्यक्ष तीर्थ थापा नेपाली आ मैथिली भाषा बीच कोना निकटता अबैक ताहि लेल दुनू साहित्यकेँ एक दोसर भाषामे अनुवाद करवाक आवश्यकता रहल उल्लेख कएलनि.
नागरिक समाजक अगुवा अमर चन्द्र अनिल मैथिलीकेँ जन–जनमे फैलाबए लेल युवासभकेँ बेसी सँ बेसी सहभागिताक आवश्यकता रहल कहैत प्रतिष्ठानकेँ विकासमे सहयोग करब वचनवद्धता व्यक्त कएलनि. नेपाल पत्रकार महासंघ धनुषाक अध्यक्ष राम आशीष यादव डा. विमल जनकपुरक मात्र नहि नेपालक गहना छथि ओ गहना सँ युवासभकेँ शिक्षा ग्रहण करवाक आवश्यकता रहल चर्चा कएलनि.
प्रतिष्ठानक अध्यक्ष विजय दत्तक सभापतित्वमे भेल समारोहमे एमाले नेता एवं वुद्धिजीवी शीतल झा, राष्ट्रीय मानव अधिकार आयोगक क्षेत्रीय प्रमुख वुद्ध नारायण सहनी, हजारी जनक विद्यापीठक नीलकण्ठ भट्टराई, प्रध्यापक चन्देश्वर लाल, रामानन्द युवा क्लवक अध्यक्ष नवीन कुमार मिश्र, प्रतिष्ठानक उपाध्यक्ष श्याम सुन्दर शशि, रोशन कुमार झा, सुदीप झा, नित्यानन्द मण्डल, प्रतिष्ठानक महासचिव सुजीत कुमार झा, पत्रकार मनिका झा सहितक वक्तासभ बाजल छलथि. उद्घाटन समारोहमे स्वस्तिक वाचन शम्भु ढुंगाना आ चिरञ्जीवि पोखरेल कएलनि तऽ शंख विभाष लाभ बजओलनि.
जनकपुर. मैथिलीक वरिष्ठ साहित्यकार डा. राजेन्द्र विमलक नाम सँ स्थापित राजेन्द्र विमल प्रतिष्ठानक कार्यालयक बृहस्पतिदिन, ११ अक्टूबर २०१२ कें एक समारोह बीच जनकपुरक देवी चौक मे उदघाटन कएल गेल अछि. संस्कृतक विद्वान पण्डित सूर्यकान्त झा आ मैथिलीक साहित्यकार एवं शिक्षाविद् राजेन्द्र किशोर संयुक्त रूप मे कार्यालयक उदघाटन कएलनि अछि. वक्ता सभ राजेन्द्र विमल प्रतिष्ठानक माध्यम सँ जनकपुरक युवा सभ केँ मैथिली साहित्य सँ जोड़बाक सलाह देलनि.
पण्डित झा कहलनि युवा साहित्यकार सभक प्रेरणाक स्रोत डा. विमल सभ दिन रहलथि अछि हुनक अभिभावकत्व मे मैथिली फलत फुलत से विश्वास रहल अछि. मैथिली साहित्यकार राजेन्द्र किशोर अपने डा. राजेन्द्र विमलकेँ रचना सँ बहुत प्रभावित रहल उल्लेख करैत कहलनि जे जनकपुर मे साहित्य केँ जे माहौल बनि रहल छैक ओ उत्साहवर्धक बात अछि.
कार्यक्रम मे मैथिली विभागक विभागाध्यक्ष परमेश्वर कापड़ि जनकपुर मे साहित्य लेखन एवं पुस्तक प्रकाशन मे जाहि रूप सँ वृद्धि भऽ रहल अछि ओ अतिअह्लादित बात अछि. तराई मधेश लोकतान्त्रिक पार्टीक केन्द्रीय सम्पादन समितिक सदस्य डा. विजय कुमार सिंह एकटा साहित्यिक संस्था हौक जाहि मे खाली साहित्यपर चर्चा होइक एकर जनकपुरमे बहुत दिन सँ आवश्यकता छल. ई प्रतिष्ठान आवश्यकता पूर्ति करत से विश्वास व्यक्त कएलनि.
नेकपा माओवादीक वरिष्ठ नेता एवं साहित्यकार रोशन जनकपुरी जहिना दीप बारि कऽ चेतनाक ज्योती आ फुलमे पानि पटा कऽ ज्ञानक गाछ रोपबाक प्रयास भेल अछि ई उदेश्य सँ नहि भटकैक से अपेक्षा रखलनि अछि. वरिष्ठ साहित्यकार डा. सुरेन्द्र लाभ संस्थाक गठन कएला सँ मात्र नहि निरन्तर काज करब महत्वपूर्ण रहल चर्चा करैत ई संस्था साहित्यकारसभक लेल एकटा महत्वपूर्ण स्थल बनैक एकर अपेक्षा रहल उल्लेख कएलनि. वरिष्ठ पत्रकार वृज कुमार यादव मैथिलीक संघसंस्थासभमे एकटा गलत परम्परा देखल गेल अछि जे बाप अध्यक्ष भेल तऽ बेटा, बेटी, कनियासभकेँ कार्य सिमतमे राखि लेलहुँ अर्थात मैथिलीकेँ अपना सँ आगा नहि बढय देलहुँ एकरा ई प्रतिष्ठान तोड़िक आगा बढत से विश्वास व्यक्त कएलनि. नेपाल प्राध्यापक संघक पूर्व अध्यक्ष तीर्थ थापा नेपाली आ मैथिली भाषा बीच कोना निकटता अबैक ताहि लेल दुनू साहित्यकेँ एक दोसर भाषामे अनुवाद करवाक आवश्यकता रहल उल्लेख कएलनि.
नागरिक समाजक अगुवा अमर चन्द्र अनिल मैथिलीकेँ जन–जनमे फैलाबए लेल युवासभकेँ बेसी सँ बेसी सहभागिताक आवश्यकता रहल कहैत प्रतिष्ठानकेँ विकासमे सहयोग करब वचनवद्धता व्यक्त कएलनि. नेपाल पत्रकार महासंघ धनुषाक अध्यक्ष राम आशीष यादव डा. विमल जनकपुरक मात्र नहि नेपालक गहना छथि ओ गहना सँ युवासभकेँ शिक्षा ग्रहण करवाक आवश्यकता रहल चर्चा कएलनि.
प्रतिष्ठानक अध्यक्ष विजय दत्तक सभापतित्वमे भेल समारोहमे एमाले नेता एवं वुद्धिजीवी शीतल झा, राष्ट्रीय मानव अधिकार आयोगक क्षेत्रीय प्रमुख वुद्ध नारायण सहनी, हजारी जनक विद्यापीठक नीलकण्ठ भट्टराई, प्रध्यापक चन्देश्वर लाल, रामानन्द युवा क्लवक अध्यक्ष नवीन कुमार मिश्र, प्रतिष्ठानक उपाध्यक्ष श्याम सुन्दर शशि, रोशन कुमार झा, सुदीप झा, नित्यानन्द मण्डल, प्रतिष्ठानक महासचिव सुजीत कुमार झा, पत्रकार मनिका झा सहितक वक्तासभ बाजल छलथि. उद्घाटन समारोहमे स्वस्तिक वाचन शम्भु ढुंगाना आ चिरञ्जीवि पोखरेल कएलनि तऽ शंख विभाष लाभ बजओलनि.
(Report: सुजीत कुमार झा)


text:
ड्यारेन क्रिस
ड्यारेन एभरेट् क्रिस् (जन्म: ५ फेब्रुवरि, १९८७) एक अमेरिकी अभिनेता, गायक, गीतकार र संगीतकार छि। वो शिकागो अवस्थित स्टारकिड प्रोडक्शन्स् नामक एक मिडिया आर संगीत थिएटर निर्माण कम्पनीको सह-संस्थापक आर सह-सञ्चालक सहो छि। वो विशेष फक्सक टिभि श्रृंखला ग्लीम ब्लेन एंडरसन, एक उच्च विद्यालयको समलैंगिक छात्र,क भुमिका निर्भाह करवाक लेल चिन्हल जायेत अछि।
क्रिसले पहिल बेर स्टारकिडक सांगीतिक नाटक, "अ भेरि पट्टर म्युजिकल" आर वोकर वाद "अ भेरि पट्टर सिक्वल"म ह्यारी पट्टरक प्रमुख भूमिका कक सबक ध्यान खिचन्र छल। जनवरी २०१२ म वो अपन ब्रडवे शुरुवात, "हाउ टु सक्सिड इन बिजनेस विथाउट रियल्ली ट्राइन्ग" नाटकमा जे. पिएरपोन्ट फिन्चको भूमिका सं केनेए छल।
एहो सभ देखी
सन्दर्भ सामग्रीसभ[सम्पादन करी]
==बाह्य जडीसभ==
[[श्रेणी:]]


text:
ⓘ मञ्जुश्री थापा
मञ्जुश्री थापा नेपाल, क्यानाडा आ संयुक्त राज्य अमेरिका में पलल बढल् अछि। ओ रोड आइल्याण्ड स्कूल अफ डिजाइन में फोटोग्राफी में अपन बी.ए.फ.ए. पूरा करवाक समय में लेख रचना लिखनाए शुरू केनए छल। हुनकर पहिल पुस्तक मुस्ताङ भोट फ्र्यागमेन्ट्स १९९२ छल।सन् २००१ में ओ उपन्यास द ट्यूटर अफ हिस्ट्री के प्रकाशित केलक, जेकरा ओ सिएटल में वासिङ्गटन विश्वविद्यालय में रचनात्मक लेखन कार्यक्रम में एमएफए थेसिस के रूप में शुरू केनए छल, जाहिमे ओ फुलब्राइट विद्वान के रूप में भाग लेनए छल। इन्द्र बहादुर राइ के एकटा अनुवाद के बारे में हुनकर अनुवाद आइ के कार्निभल टुडे २०१७ PEN अमेरिका हेम ट्रान्सलेशन ग्रान्ट विजेता भेल छल। १ फरवरी २००५ में नेपाल में सत्ता के उलट-पुलट सँ किछ हप्ता पहिने प्रकाशित हुनकर सभसँ चर्चित पुस्तक फोरगेट काठमाण्डौ:एन एलेगी फोर डेमोक्रेसी २००५ छल। ई पुस्तक के सन् २००६ में लेट्रे यूलिस अवार्ड के लेल शर्टलिस्ट कएल गेल छल।
पुस्तक के प्रकाशन के पश्चात, थापा उलट-पुलट के विरुद्ध में लिखवाक लेल देश छोडि देनए छल। सन् २००७ में ओ एकटा लघु कहानी सङ्ग्रह, टिल्ड अर्थ प्रकाशित केलक। सन् २००९ में ओ नेपाली पर्यावरणविद: ए बोय फ्रम सिकलीस: द लाइफ एण्ड टाइम्स अफ चन्द्र गुरुङ के जीवनी प्रकाशित केनए छल। आगा साल ओ एक उपन्यास प्रकाशित केलक, सिजन्स अफ फ्लाइट २०११ में ओ एकटा ननफिक्सन कलेक्शन, दी लाइभ्स वी ह्याभ लस्ट: एसेइज एण्ड ओपिनियन्स अन नेपाल प्रकाशित केलक। हुनकर नवीनतम पुस्तक अल अफ अस इन आवर लाइभ्स सन् २०१६ में दक्षिण एसिया में प्रकाशित भेल, जे कि एकटा उपन्यास छि। ओ न्यूयोर्क टाइम्स में ओप-एड्स में सेहो योगदान देनए अछि।
1. ग्रन्थ सूची
फिक्सन
- अल अफ अस इन् आवर लाईभ्स २०१६
- सिजन्स अफ फ्लाइट २०१०
- ट्युटर अफ हिस्ट्री २००१
- टिल्ड अर्थ २००७
नन-फिक्सन
- दी लाईभ्स वी ह्याभ लस्ट २०१२
- फोरगेट काठमाण्डौ २००५
- मुस्ताङ भोट इन् फ्र्यागमेन्ट्स १९९२
- ए बोय फ्रम सिक्लिस २००९
अनुवाद
- दी कन्ट्री इज योर्स २००९
- देयर्स अ कार्निभल टुडे इन्द्र बहादुर राई द्वारा २०१७
- ए लिफ इन् अ बेगिङ बोल रमेश विकल द्वारा २०००


text:
पोखरा लेखनाथ महानगरपालिका
पोखरा लेखनाथ महानगरपालिका नेपालक गण्डकी प्रदेश स्थित कास्की जिलामे रहल महानगरपालिका आ प्रादेशिक राजधानी छी।[१] वि.सं. २०५२ माघ १८ गते उपमहानगरपालिका घोषित पोखराकेँ सङ्घीय मामिला तथा स्थानीय विकास मन्त्रालयद्वारा वि.सं. २०७३ फागुन २७ गते महानगरपालिका घाेषणा कएल गेल छल।[२][३][४] ई महानगरपालिकाका कूल क्षेत्रफल ४६४.२४ वर्ग किलोमिटर रहल अछि तहिना कूल जनसङ्ख्या ४,१४,१४१ रहल अछि।[५] महानगरपालिकाक केन्द्र साबिक पोखरा उपमहानगरपालिका कार्यालय राखल गेल अछि ।[६][७] पाेखरा लेखनाथ महानगरपालिका, पोखरा उपमहानगरपालिका, लेखनाथ नगरपालिका, मौजा, चापाकोट, भदौरे तमागीक (३,९) वडासभ, कास्कीकोट, माझठानाक (१,४,९) वडासभ कालिकाक (१,५) वडासभ आ पुरन्चौर गाउँ विकास समिति मिलाए कुल ३३ टा वडामे विभाजित अछि।[८] पोखरा लेखनाथ महानगरपालिकाक पूर्वी सिमानामे मादी गाउँपालिका आ रूपा गाउँपालिका, पश्चिममे अन्नपूर्ण गाउँपालिका, पर्वत आ स्याङ्जा जिला तहिना एकर उत्तरी सिमानामे माछापुच्छ्रे गाउँपालिका आ मादी गाउँपालिका तथा दक्षिणमे स्याङ्जा आ तनहुँ जिला रहल अछि।[९][१०][११]
पोखरा लेखनाथ महानगरपालिका पोखरा उपत्यकामे अवस्थित नेपालक अत्यन्त रमणीय स्थानक रूपमे परिचित अछि। पोखरा शहर नेपाल क पैग शहरसभमे सँ एक छी।[१२] तहि कारण पोखराकेँ नेपालक एक महत्वपूर्ण पर्यटकीय स्थलक रूपमे लेल जाइत अछि। एतय रहल महत्पूर्ण स्थानसभमे फेवा ताल, महेन्द्र गुफा, पातले छाँगो, सराङकोट, गुप्तेश्वर महादेव गुफा आदि अछि । पोखरा नेपालक गोर्खा प्रदेशक कास्की जिलामे अवस्थित अछि । ई शहर कास्की जिलाक जिला सदरमुकामक संगे गोर्खा प्रदेशक सदरमुकाम सेहो छी।
भूगोल[सम्पादन करी]
पोखरा लेखनाथ महानगरपालिका पोखरा उपत्यकाक उत्तर पूर्वी कोनामे अवस्थित अछि। धौलागिरी हिमालय, अन्नपूर्ण आ मनास्लु श्रृङ्खला, ८००० मिटरसँ उच्च हिमालयसभ सेहो एतयसँ देखल जा सकैत अछि। फेवाताल पोखराक सौन्दर्य आओर बेसी बढेनाए अछि। पोखरा नेपालक सबसँ बेसी वर्षा होमएवाला ठाम छी। एतय पाताले छाँगो, महेन्द्र गुफा आ गुप्तेश्वर गुफा जका पर्यटकीय स्थलसभ अछि। माछापुच्छ्रे हिमालयक मनोरम दृष्य सेहो एतयसँ देखल जा सकैत अछि।
इतिहास[सम्पादन करी]
वर्तमान नेपाल एकीकरण होमएसँ पूर्व पोखरा कास्की राज्य अन्तर्गत छल। ऐतिहासिक कास्कीकोट उपत्यकाक उत्तरी छोरमे अवस्थित अछि। पृथ्वी नारायण शाहक मझिला पुत्र नायव बहादुर शाहक समयमे पोखरा उपत्यका वर्तमान नेपालमे मिलाएल गेल अछि।
जनसङ्ख्या[सम्पादन करी]
पोखरा लेखनाथ महानगरपालिकाक जनसङ्ख्या ४,१४,१४१ अछि।[१३] ५ दशमलव ४६ प्रतिशत जनसङ्ख्या वृद्धि रहल ई ठामक जनसङ्ख्या वृद्धिदर अधिराज्यमे सर्वाधिक अछि । सन् २०११ क तथ्याङ्क अनुसार एतय बाहुन २२ दशमलव ८३ प्रतिशत, गुरुङ २१ दशमलव ६२ प्रतिशत, मगर ८ दशमलव २० प्रतिशत, क्षेत्री १५ दशमलव ३५, दलित ८ दशमलव ७१ प्रतिशत रहल अछि । एतय नेवार, मुसलमान, तामाङ, थकाली आदि जनजाति बसोबास करैत अछि।[१४] परम्परागत कामकाज व्यवसाय वाहेक बाहर काज करि आयल लोक आ लाहुरेसभक बसोबास बेसी भेला कारण पोखराके नेपालक महग शहर सेहो कहल जाइत अछि।[१५]
पर्यटकीय स्थलसभ[सम्पादन करी]
पोखरा तथा लेखनाथक मुख्य व्यवसाय पर्यटन छी। पोखरा लेखनाथ महानगरपालिकामे विन्ध्यवासिनी मन्दिर, धर्मशाला, बुद्धविहार, मैत्री चैत्य तथा राधाकृष्ण मन्दिर, भद्रकाली मन्दिर, शोभा भगवती मन्दिर, सिद्धेश्वर महादेव, पुष्करेश्वर शिव मन्दिर, राम मन्दिर, केदारेश्वर मन्दिर, शिवहरि मन्दिर तथा नमोबौद्ध गुम्बा आदि ऐतिहासिक तथा धार्मिक पर्यटकीय स्थलसभ रहल अछि तहिना सेती नदीक गल्छी, चमेरे गुफा, पाताले छाँगो, महेन्द्र गुफा, गुप्तेश्वर गुफा आदि एतय रहल प्राकृतिक पर्यटकीय स्थलसभ छी।[१६] एतय रहल रमणीय तालसभ आ सेतीगण्डकी हिमाली छायाँ तथा झरनासभ प्रमुख पर्यटकीय आकर्षण छी । फेवातालक पानिमे माछापुच्छ्रे हिमालयक छाँया तथा बेगनासमे कएल जाइवाला नौका बिहार आकर्षक अछि । संगे अन्नपूर्ण पदमार्ग एहि ठामसँ आरम्भ होइत अछि ।[१७]
शिक्षा तथा स्वास्थ्य[सम्पादन करी]
पोखरा लेखनाथ महानगरपालिका पश्चिम नेपालक प्रमुख शिक्षा तथा स्वास्थ्य केन्द्र सेहो छी। नेपालक प्रख्यात पृथ्वी नारायण क्याम्पस, जनप्रिय क्याम्पस, पोखरा विश्वविद्यालय तथा अन्य क्यापस तथा विद्यालय रहल पोखरामे पोखरा क्षेत्रीय अस्पताल, मणिपाल शिक्षण अस्पताल सहित बहुतेक स्वास्थ्य संस्था रहल अछि।[१८]
राजमार्ग[सम्पादन करी]
पोखरा उपत्यका पूर्वमे पृथ्वी राजमार्गक माध्यमसँ मध्य पहाडी क्षेत्र, काठमाडौं उपत्यका मध्य दक्षिणक चितवन जिला तथा पूर्व-पश्चिम राजमार्ग नेपालक तराइसँ जुड़ल अछि तँ सिद्धार्थ राजमार्ग पोखराके पश्चिम तराई आ किछ पहाडी जिलासँ तथा धवलागिरी राजमार्ग पश्चिम-उत्तरी पहाडी आ हिमाली क्षेत्रसँ जोडने अछि।
सञ्चार[सम्पादन करी]
नगर प्रशासन[सम्पादन करी]
चित्र दीर्घा[सम्पादन करी]
सन्दर्भ सामाग्रीसभ[सम्पादन करी]
- ↑ Republica, "Province 4 is now Gandaki Province, Pokhara to remain capital", My Republica (अङ्ग्रेजीमे), अन्तिम पहुँच २०१९-१२-२९।
- ↑ "७ सय ४४ स्थानीय तह कार्यान्वयनमा", कान्तिपुर दैनिक, २७ फाल्गुन २०७३, अन्तिम पहुँच २७ फाल्गुन २०७३।
- ↑ "एउटै प्रदेशमा तीन महानगरपालिका", सेतोपाटी, ९ चैत २०७३, अन्तिम पहुँच ९ चैत २०७३।
- ↑ "यी हुन् अब बन्ने ४ महानगरपालिका र १२ उप-महानगरपालिका", सेतोपाटी, १२ पौष २०७३, अन्तिम पहुँच १२ पौष २०७३।
- ↑ "अब नेपालमा तीनवटा महानगरपालिका", सेतोपाटी, २३ कात्तिक २०७३, अन्तिम पहुँच २३ कात्तिक २०७३।
- ↑ "सात प्रदेशको नयाँ नेपाल", अनलाईनखबर, अन्तिम पहुँच २०७१ माघ ५।
- ↑ "स्थानीय निकाय भङ्ग, अधिकारसम्पन्न ७४४ स्थानीय तह क्रियाशील", सेतोपाटी, २८ फाल्गुण २०७३, अन्तिम पहुँच २८ फाल्गुण २०७३।
- ↑ "पोखरा लेखनाथ महानगरपालिकाद्वारा औपचारिक रुपमा काम सुरू", सेतोपाटी, ३० फागुन २०७३, अन्तिम पहुँच ३० फागुन २०७३।
- ↑ "हेर्नुहोस्, तपाईं कुन गाउँपालिका वा नगरपालिकामा पर्नुभयो?", सेतोपाटी, अन्तिम पहुँच फाल्गुन २०७३।
- ↑ "गाउँपालिका र नगरपालिका कुन जिलामा कति? (सूची)", लोकान्तर, २३ पौष २०७३, अन्तिम पहुँच २३ पौष २०७३।
- ↑ "कास्कीमा स्थानीय तह पुनःसंरचना कार्यान्वयन", नागरिक दैनिक, ०५ चैत २०७३, अन्तिम पहुँच ०५ चैत २०७३।
- ↑ "देशकै ठूलो महानगर पोखरामा मेयर र उपमेयर को-को बन्दैछन्", सेतोपाटी, ८ वैशाख २०७४, अन्तिम पहुँच ८ वैशाख २०७४।
- ↑ "पोखरा मुलुककै ठूलो महानगर", कान्तिपुर दैनिक, २९ फाल्गुन २०७३, अन्तिम पहुँच २९ फाल्गुन २०७३।
- ↑ "नेपालको राष्ट्रिय जनगणना २०६८", राष्ट्रिय योजना आयोग, नेपाल सरकार, २०७२ मंसिर २४, अन्तिम पहुँच २०७२ मंसिर २४।
- ↑ Cost of Living Index in Nepal - Statistics & Graphs of Nepalese Citizen's Economic Power | साभार मिति २०१४-०३-१८ |
- ↑ "धार्मीक, ऐतिहासीक तथा पर्यटकीय स्थलहरू", कास्की जिल्ला विकास समिति।
- ↑ "मर्नुअघि घुम्नै पर्ने नेपालका १० ठाउँहरू", नेपालीपत्र, २६ चैत २०७३, अन्तिम पहुँच २६ चैत २०७३।
- ↑ "मणिपाल शिक्षण अस्पताल प्रसंग", Karnalikhabar, २०७४ बैशाख १६, अन्तिम पहुँच २०७४ बैशाख १६।
बाह्य जडीसभ[सम्पादन करी]


text:
शोफिया/ रोशन मैथिल
हैदराबाद / दरभंगा । आजुक दिन दरभंगा लेल खास अछि। बिहार क सबस पैघ दरभंगा एयरबेस चाहे जेतबा उपेक्षित रहै, मुदा दरभंगा क बेटा-बेटी देशकवायुसेना मे नित्य नव इतिहास रचबा मे लागल छथि। भारतक पहिल लडाकू विमान तेजस क निर्माण दरभंगा क बेटा मानस बिहारी वर्मा क नेतृत्व मे भेल, त शनिदिन देश क पहिल महिला फाइटर पायलट बनि दरभंगा क बेटी भावना कंठ इतिहास रचि देलथि। सच पूछु त इ नहि केवल मिथिलानी लेल बल्कि समस्त भारतीय महिला लेल ख़ास अछि। भारतीय वायुसेना कए पहिल तीन गोट एहन महिला अफ़सर भेटल अछि जे फाइटर पायलट हेतीह। दरभंगा क बेटी फ्लाइंग कैडेट भावना कंठ क संग मोहना सिंह आ अवनी चतुर्वेदी कए हैदराबाद क समीप वायुसेना एकेडमी मे कमीशन देल गेल। एहि अवसर पर रक्षामंत्री मनोहर परिकर उपस्थित छलाह। वायुसेना प्रमुख अरुण साहा क कहब अछि जे करीब साल बाद इ पहल महिला पायलट क खेप फाइटर जेट्स उड़ेबा लेल तैनात क देल जेतीह। फिलहाल वायुसेना मे
1500 स बेसी महिला पायलट छथि, मुदा ओ सब केवल परिवहन विमान आ हेलीकॉप्टर उड़ा लैत छथि।
उल्लेखनीय अछि जे भारत सरकार अंतरराष्ट्रीय महिला दिवस क मौका पर तीनू फ़ाइटर पायलट क ट्रेनिंग क एलान केने छल। इंजीनियरिंग मे ग्रेजुएट भावना अपन शुरुआती ट्रेनिंग पूरा क चुकली अछि आ आब हिनकर एक साल क एडवांस ट्रेनिंग कर्नाटक क बीदर मे होएत। भावना कहैत छथि जे हुनकर नैनपन क सपना छल जे ओ एकटा लड़ाकू विमान क पायलट बनथि। अपन चुनौतीक संबंध मे ओ कहलीह जे महिला आ पुरुष मे कोनो अंतर नहि होइत छै। दूनू मे एक तरह क हुनर, क्षमता होइत छै, दूनू क चुनौती बराबर होइत छै। भावना कहैत छथि जे ट्रेनिंग क दौरान बहुत एहन अनुभव प्राप्त भेल जेकरा सोचि कए एखनो रोमांच स भरि जाइत छी। ट्रेनिंग काफी कठिन छल आ सच पूछु त पहिने नहि अंदाजा छल जे एतबा कठिन होएत। जखन लड़ाकू विमान उडेबाक निर्णय केने रही तखन कई गोटे कहने छलाह जे काज कठिन अछि, मुदा हम इ चुनौती स्वीकार केलहुं। लड़ाकू विमान ट्रेनिंग क संबंध मे जानकारी दैत भावना कहलीह जे हम पहिने सेहो पढ़ाई क दौरान विमान उड़ेने रही। एक स एक कलाबाजी करैत छलहुं। मुदा लड़ाकू विमान एकदम अलग होइत छै। एहि पर जखन कलाबाजी करबाक समय आयल त क्षण भरि लेल सबकुछ नव लागल। बीस हजार फुट क उंचाई स करतब करब रोमांच दैत अछि। भावना कहैत छथि जे ट्रेनिंग के दौरान ओ बहुत नीक जेका विमान कए गेाता लगवा अपन प्रशिक्षक क मन जीत लेलथि। उल्लेखनीय अछि जे दरभंगा क घनश्यामपुर प्रखंड क बाउर गाम क भावना कंठ अपन दसवीं तक क पढ़ाई बेगुसराय क बरौनी रिफाइनरी क डीएवी स्कूल स केने छथि।


text:
झारखंड मे राष्ट्रपति शासन लागि गेल. राज्य एकटा आओर चुनावक तरफ बढ़ि गेल. एहन चुनाव जकरा टालल जा सकैत छल. ई सभ बीजेपी के हड़बड़ी आओर अपरिपक्व नेतृत्व के कारण भेल अछि. लोक के नहि चाहितो प्रदेश मे एना भेल. एहि सं बीजेपी के एहिठामक रहल-सहल साख सेहो खत्म भेल जा रहल अछि.
पिछला दिन रांची गेल छलहुं त झारखंड विकास मोर्चा ( प्रजातांत्रिक ) के बाबूलाल मरांडीजी सं भेंट भेल छल. हुनका सं जखन झारखंड के मौजूदा राजनीति पर चर्चा भेल तं हुनकर साफ कहनाय छलन्हि जे बीजेपी एहि मामला मे बलंडर करि रहल अछि. हुनकर कहनाय छलन्हि जे संसद मे वोटिंग के दौरान शिबू सोरेन जीक कांग्रेस के पक्ष मे वोट देबय पर बीजेपी के तुरंत समर्थन वापसी नहि लेबाक चाही छल. किएक त गुरुजी ओहिना चुनाव नहि जीतला के कारण किछ दिनक लेल कुर्सी पर छलाह. मजबूरी मे हुनका कुर्सी छोड़ए के अलावा कोई चारा नहि छलन्हि.
बीजेपी के एहि मुदा के कैश करबाक चाही छल... ओ गुरुजी पर हमला करय के बदला कांग्रेस पर हमला करैत जे कांग्रेस वोटिंग के समय गुरुजी के अपना बीच बैसाsक फेर पुरान मामला दोहरैलक. बीजेपी एहि सं फायदा उठाबय मे चुकि गेल. एना करला पर बीजेपी के दूनु हाथ मे लड्डू छल. कांग्रेस पर हमला आओर गुरुजी सं छुट्टी सेहो.
मुदा बीजेपी आलाकमान हड़बड़ी मे समर्थन वापसी के राग छेड़ देलक. हेमंत सोरेन माफी सेहो मांगि लेलक एहि पूरा प्रकरण पर जे ई सभ गलती से भेल. तखनो बीजेपी बड़ भाई जकां बड़प्पन नहि देखाs एना कएलक... नतीजा राष्ट्रपति शासन.
मरांडी जीक इहो कहनाय छलन्हि जे अगर बीजेपी ओहि टाइम समर्थन वापसी के सिर्फ धमकी दs काज चला लैत आओर किछ दिन इंतजार करैत तं गुरुजी के ई कहय लेल रहैत जे अहां विधायक नहि बनि पएलौं आब हमरा सभ के मौका दिअ आओर मुख्यमंत्री हमर बनत. एहन मे बिना हो-हल्ला के बीजेपी के कुर्सी मिलि जाएत. मुदा आब रहि गेलाह खाली हाथ.
ओना गुरुजी सेहो अपना भरि जीतोड़ कोशिश कएलाह कांग्रेस के सहयोग सं सरकार बचाबय के मुदा कामयाब नहि रहलाह. आओर हालात के देखैत बाबूलाल मरांडीजी सेहो हटले रहलाह. सोचलाह कि चुनाव मे जनाइए बेहतर अछि. हुनका लेल ई नीक रहतन्हि.. किएक तं जखन सभ दल दोसर काज मे फंसल छल तखन ओ राज्य भर मे अपन कार्यकर्ता के बीच सम्पर्क बनाबए मे लागल छलाह... अपन बेस मजबूत करय मे लागल छलाह. ई बात हाल मे रांची मे भेल पार्टी के कार्यकर्ता सम्मेलन...महाधिवेशन मे देखय के लेल मिलल. आओर जेहि हिसाब सं राज्य के राजनीति चलि रहल अछि ओहि मे बाबूलाल मरांडी राज्य के राजनीति मे आओर मजबूत भs क निकलताह एहि मे कोनो संदेह नहि देखा रहल अछि.


text:
पटना । राज्यमे सीएम उद्यानिक उत्पाद विकास योजना शुरू होयत। 22 जिलामे 13 तरहक फलकें उत्पादकता बढयबाक लेल ई योजना तैयार कएल गेल अछि। फल उत्पादन केर संगहि प्रोसेसिंग आऔर बिक्री मे सेहो सरकार सहयोग करत। 50 हेक्टेयर केर क्लस्टर मे किसान सभक समूह उत्पादन सँ प्रोसेसिंग कS बिक्री तक केर जिम्मेबारी सम्हारत। किसान सभक समूहकें सरकार 75 सँ 90 प्रतिशत तक योजना राशिमे अनुदान प्रदान करता। विभाग केर प्रोजेक्ट योजना पर सीएम सचिवालय केर तरफ सँ सहमति आऔर कैबिनेट सँ स्वीकृतिक बाद अही सालसँ योजना शुरू करबाक लक्ष्य अछि। जाहि जिलामे जे फल बेसी होयत अछि, ओहि जिलाकेँ अहि योजनामे शामिल कएल गेल अछि। पांच बरिसकें लेल ई योजना होयत, फेर ओकर सफलता पर एकरा बढ़ाओल जाएत। अहि योजना सँ वनाच्छादनकें संगहि फल उत्पादन बढयबामे मदति करत। किसान सभक नगद फसलकें दाम सेहो बेसी भेटत। क्लस्टर केर होयत निबंधन सरकार किसान समूहकें प्रोसेसिंग मशीन सेहो उपलब्ध कराओत। बिक्रीकें लेल मजगुति सिस्टम बनाओल जाएत, जाहिसँ उत्पादित वस्तु सभक खपत बढ़ि सकत। कृषि विभाग केर तरफ सँ फल उत्पादक समूह सभक सभ आधारभूत संरचनाक हेतु संसाधन उपलब्ध कराओल् जाएत। क्लस्टर समूहक निबंधन होयत। अहिमे शामिल किसान सभक संस्था केर लाभमे सँ हिस्सेदारी भेटत। सरकार समूह द्वारा उत्पादित फल सभक अन्य प्रोडक्ट केर बिक्री सेहो कराओत। बिक्री केर बढ़ावा देबाक लेल अहि योजनामे अनुदान शामिल कएल गेल अछि। विभाग भागलपुर मे जर्दालु आमकें लेल क्लस्टर बनाओल जाएत। पटना मे मालदह आम आऔर पपीता केर क्लस्टर बनाओल जाएत। किशनगंज आऔर परोस कें जिलामे अनानास, मुजफ्फरपुर मे लीची आऔर वैशाली मे लताम खगड़िया मे केराक क्लस्टर बनाओल जाएत।
की लाभ होयत
– संबंधित फल सभक उत्पादन बढ़त।
– प्रोसेसिंग सँ किसान सभकें लाभ बेसी भेटत।
– स्थानीय युवा सभकेँ रोजगार उपलब्ध हएत।
– बाजारकें सुविधा मे बढ़ोतरी होयत।
– किसान सभक राशि भेटय मे देरी नहि होयत।
– फल सभक बर्बादी रोकय मे मदति भेटत।
– राज्य केर अन्य लोक सभकेँ सेहो उचित मूल्य पर फल केर उपलब्धता बढ़त।
कोन जिलामे किएक भेटत अनुदान
जिला फल
मुजफ्फरपुर लीची
वैशाली केला, अमरूद
दरभंगा आम
भागलपुर जर्दालु आम
कटिहार केरा
पटना मालदह आम
खगड़िया केरा
जमुई कटहर, बेर आऔर बेल
औरंगाबाद आंवला
मधुबनी आम
बेगूसराय लताम
अरवल लताम
सारण आम
मुंगेर आम
प. चंपारण आम
बांका आम, कटहर आऔर अनार
सुपौल मखाना


text:
दजला नदी
दजला नदी, जेकरा टाइग्रिस नदी सेहो कहैत अछि, तुर्की क तोरोस पर्वत क दक्षिणपूर्वी भागसँग निकल तुर्की तथा इराक मे दक्षिण दक्षिण-पूर्व कऽ ओर १,८४० किमी तक बहने के पश्चात् फ़ुरात नदी मे कुराना नामक स्थान पर मिलैत अछि। ई संगमस्थलसँ दुनु नदि शौतिल अरब नामसँ १९२ किमी दक्षिण पूर्व मे बहकर फारस की खाड़ी मे गिरैत अछि । दजला नदी अपने ऊपरी भागमे तीव्रगामी अछि, अत: इसे यहाँ केवल हलुक नाव द्वारा पार कएल जाएत । एकर तट पर बसरा, बगदाद आ मोसुल प्रमुख नगर स्थित अछि ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- लिविअस.ऑर्ग: दजला नदी
- जल संसाधनों और अन्तर्राष्ट्रीय नियमो पर पुस्तक परिणाम शान्ति महल पुस्तकालय
- दजला और युफ़्रेत नदियाँ और इराक की पानी की ज़रूरतें


text:
नव दिल्ली. फ़ायरफ़ॉक्स केर मैथिली संस्करण पहिनहि सं उपलब्ध अछि. मुदा से टेस्टिंग हेतु उपलब्ध छल. बहुतो मैथिली नेट यूजर मैथिली फ़ायरफ़ॉक्स उपयोग करैत छथि. भारतक संगहि नेपाल ओ देश-विदेश केर मैथिली भाषी एहि ब्राऊजर केर उपयोग आसानी सं करैत छथि. संगहि एकर सुच्चा मैथिली शब्द सेहो बहुत बेसी आनंदित करैत अछि. जेना पासवर्ड केर स्थान पर गुडकिल्ली, ओके केर स्थान पर बेस, आदि कोनो मैथिल कें मोहि लेइत अछि. एक आओर हर्षक बात जे टेस्टिंग लेल राखल गेल फ़ायरफ़ॉक्स केर मैथिली संस्करण आब स्थायी रूप सं आ पूर्ण स्वरूप मे उपलब्ध रहत.
ज्ञात हो जे मधेपुराक राजेश रंजन केर नेतृत्व मे संगीता कुमारी, राकेश रोशन आ प्रतिभा कुमारी आदि डेवलपर सभक प्रयास सं फ़ायरफ़ॉक्स केर मैथिली संस्करण उपलब्ध भ' सकल अछि. ई लोकनि धन्यवादक पात्र छथि.
ज्ञात हो जे मधेपुराक राजेश रंजन केर नेतृत्व मे संगीता कुमारी, राकेश रोशन आ प्रतिभा कुमारी आदि डेवलपर सभक प्रयास सं फ़ायरफ़ॉक्स केर मैथिली संस्करण उपलब्ध भ' सकल अछि. ई लोकनि धन्यवादक पात्र छथि.
(Report: मिथिमीडिया ब्यूरो)
Tags: हालचाल


text:
आइ बीसम नव दिल्ली विश्व पुस्तक मेला २०१२क उद्घाटन कपिल सिब्बल, केन्द्रीय मानव संसाधन मंत्री, भारत सरकार द्वारा हंसध्वनि ओपेन एयर थियेटर, प्रगति मैदान, नव दिल्लीमे कएल गेल। एकर आयोजक रहैत अछि नेशनल बुक ट्रस्ट, भारत। ई विश्व पुस्तक मेला दू सालमे एक बेर होइत अछि आ ४० साल पहिने १९७२ ई. मे एकर पहिल आयोजन भेल छल। कपिल सिब्बल कहलन्हि जे ओ एकरा सभ साल कएल जएबाक प्रयास करताह। ओ कहलन्हि जे यूनाइटेड किंगडम आ यूनाइटेड स्टेट्स ऑफ अमेरिकाक बाद भारत अंग्रेजीमे सभसँ बेसी पोथी छापैत अछि, तकर अतिरिक्त विभिन्न भाषाक लगभग एक लाख पोथी भारतमे सभ साल छपैत अछि। विश्व भरिक १३०० प्रदर्शकक २५०० स्टाल ऐ मेलामे अछि। कार्यक्रमक अध्यक्षता श्री मनोज दास केलन्हि आ श्रीमती मृदुला मुखर्जी सम्माननीय अतिथि रहथि। यूनाइटेड किंगडम आ यूनाइटेड स्टेट्स ऑफ अमेरिकाक बाद भारत अंग्रेजीमे सभसँ बेसी पोथी छापैत अछि। तकर अतिरिक्त विभिन्न भाषाक लगभग एक लाख पोथी भारतमे सभ साल छपैत अछि।
भारतीय सिनेमाक सए बर्ख, दिल्लीक राजधानी रूपमे सए बर्ख आ रवीन्द्रनाथ टैगोरक १५०म जयन्ती ई तीनू संयोग ऐ बेर एक्के संग पड़ि रहल अछि।
अहाँ मैथिली कथा संग्रह/ उपन्यास (जगदीश प्रसाद मण्डल/ गजेन्द्र ठाकुर/ सुभाष चन्द्र यादव आदि), कविता/ गजल संग्रह (राजदेव मण्डल, विनीत उत्पल, ज्योति सुनीत चौधरी, कालीकान्त झा बूच, आशीष अनचिन्हार आदि), नाटक (विभा रानी/ नचिकेता/ बेचन ठाकुर/ गजेन्द्र ठाकुर/ जगदीश प्रसाद मण्डल आदि), कॉमिक्स (देवांशु वत्स), सचित्र बाल कथा संग्रह (प्रीति ठाकुर/ गजेन्द्र ठाकुर/ जगदीश प्रसाद मण्डल/ अनमोल झा), विदेह सदेह( १०० सँ ऊपर लेखक), अंग्रेजी-मैथिली शब्दकोश (गजेन्द्र ठाकुर, पञ्जीकार विद्यानन्द झा, नागेन्द्र कुमार झा), मिथिलाक पञ्जी प्रबन्ध (गजेन्द्र ठाकुर, पञ्जीकार विद्यानन्द झा, नागेन्द्र कुमार झा), मैथिलीक पहिल ब्रेल पोथी (सहस्रबाढ़नि, उपन्यास, गजेन्द्र ठाकुर), आ मिथिला/ मैथिलीक इतिहास (राधाकृष्ण चौधरी)..आदि पोथी कीनि सकै छी।
http://www.antikaprakashan.com/ (अंतिका प्रकाशनक साइट- मैथिली प्रकाशक)
http://www.shruti-publication.com (श्रुति प्रकाशनक साइट- मैथिली प्रकाशक)
http://esamaad.blogspot.in/2012/02/blog-post_25.html (समदिया, पहिल मैथिली न्यूज पोर्टल २००४ ई.सँ)
२१म विदेह मैथिली पोथी प्रदर्शनी (अवसर बीसम नव दिल्ली विश्व पुस्तक मेला २०१२, सौजन्य अंतिका प्रकाशन) २५ फरबरी २०१२ सँ ०४ मार्च २०१२,प्रतिदिन भोर ११ बजेसँ ८ बजे राति धरि, स्थान- अंतिका प्रकाशन , स्टाल 80-81, हॉल 11, प्रगति मैदान,२०म विश्व पुस्तक मेला 2012 नव दिल्ली
विदेह द्वारा मैथिली पोथी प्रदर्शनी-
1. ‘विदेह’क पहिल मैथिली पोथी-प्रदर्शनी, दिनांक- 27/09/2009 स्थान- नई दिल्ली स्थित श्रीराम सेन्टरक प्रेक्षागृहमे। अवसर- ‘जल डमरू बाजे’ नाटक-मंचन।
2. ‘विदेह’क दोसर मैथिली पोथी-प्रदर्शनी, दिनांक- 03/04/2011 स्थान- रामानन्द युवा कलव, जनकपुरधाम, नेपाल। अवसर- ‘सगर राति दीप जरय’क 69म कथा गोष्ठी।
3. ‘विदेह’क तेसर मैथिली पोथी-प्रदर्शनी, दिनांक- 12/06/2010 स्थान- कविलपुर लहेरियासराय, दरभंगा। अवसर- ‘सगर राति दीप जरय’ 70म कथा गोष्ठी।
4. ‘विदेह’क 4म मैथिली पोथी-प्रदर्शनी, दिनांक- 02/10/2010 स्थान- बेरमा (तमुिरया) जिला- मधुबनी। अवसर- सगर राति दीप जरय’क 71म कथा गोष्ठी।
5. ‘विदेह’क 5म मैथिली पोथी-प्रदर्शनी, दिनांक- दुर्गापूजा-2010 स्थान- बेरमा (तमुिरया) जिला- मधुबनी। 4 दिवसीय प्रदर्शनी।
6. ‘विदेह’क 6म मैथिली पोथी-प्रदर्शनी, दिनांक- दुर्गापूजा-2010 स्थान- घोघरडीहा (मधुबनी) दुर्गापूजाक मेला परिसर। अवसर- दुर्गापूजा-2010
7. ‘विदेह’क 7म मैथिली पोथी-प्रदर्शनी, दिनांक- दुर्गापूजा-2010 स्थान- हटनी (मधुबनी) दुर्गापूजाक मेला परिसर।
8. ‘विदेह’क 8म मैथिली पोथी-प्रदर्शनी, दिनांक- 04/12/2010 स्थान- व्यपार संघ भवन, सुपौल। अवसर- सगर राति दीप जरय’क 72म कथा गोष्ठी।
9. ‘विदेह’क 9म मैथिली पोथी-प्रदर्शनी, दिनांक- 05/12/2010 स्थान- महिषी (सहरसा) अवसर- सगर राति दीप जरय’क 73म कथा गोष्ठी।
10. ‘विदेह’क 10म मैथिली पोथी-प्रदर्शनी, दिनांक- 09/07/2011 स्थान- अशर्फीदास साहु समाज महिला इंटर महाविद्यालय परिसर- निर्मली (सुपौल), अवसर- सामानांतर साहित्य अकादमी मैथिली कवि सम्मेलन-2011
11. ‘विदेह’क 11म मैथिली पोथी-प्रदर्शनी, दिनांक- 02 नभम्बर 2010 स्थान- एस.एम. पब्िलक स्कूल परिसर झिटकी-वनगामा (मधुबनी), अवसर- स्कूल वार्षिकोत्सव।
12. ‘विदेह’क 12म मैथिली पोथी-प्रदर्शनी, दिनांक- सरस्वतीपूजा- 2011 स्थान- चनौरागंज (मधुबनी) अवसर- सरस्वतीपूजा नाट्य उत्सव- 2011
13. ‘विदेह’क 13म मैथिली पोथी-प्रदर्शनी, दिनांक- 10/09/2011 स्थान- हजारीबाग (झारखण्ड), अवसर- सगर राति दीप जरय’क 74म कथा गोष्ठी।
14. ‘विदेह’क 14म मैथिली पोथी-प्रदर्शनी, दिनांक- दुर्गापूजा-2011 स्थान- बेरमा (मधुबनी) 4 दिवसीय प्रदर्शनी।
15. ‘विदेह’क 15म मैथिली पोथी-प्रदर्शनी, दिनांक- 02/11/2010 स्थान- उच्च विद्यालय परिसर- खरौआ जिला- मधुबनी। अवसर- महाकवि लालदासक 155म जयन्ती समारोह।
16.विदेहक १६म मैथिली पोथी प्रदर्शनी १०-११ दिसम्बर २०११ केँ ७५म सगर राति दीप जरएक अवसरपर ,१० दिसम्बर २०११ केँ साँझ ६ बजेसँ शुरू भेल, स्थान-कॉपरेटिव फेडेरेशन हॉल, निकट म्यूजियम, पटनामे शुरू भेल आ ११ दिसम्बर २०११क भोर ८ बजे धरि चलल।
17.१७म विदेह मैथिली पोथी प्रदर्शनी:- २२-२४ दिसम्बर २०११ केँ गुवाहाटीमे। २२-२३ दिसम्बर २०११ केँ प्राग्ज्योतिष आइ.टी.ए. सेन्टर, माछखोवा, गुवाहाटी- ७८१००९ (२२ दिसम्बर २०११ केँ ४ बजे अप्राह्णसँ ९ बजे राति धरि आ २३ दिसम्बर २०११ केँ ११ बजे पूर्वाह्णसँ ३ बजे अपराह्ण धरि आ २३ दिसम्बर २०११ केँ फेर ५ बजे अपराह्णसँ देर राति धरि) आ २४ दिसम्बर २०११ केँ भोरसँ राति धरि स्थान- रूम संख्या २१७, होटल ऋतुराज, माछखोवा, गुवाहाटीमे। अवसर मिथिला सांस्कृतिक समन्वय समितिक आयोजित "अन्तर्राष्ट्रीय मैथिली सम्मेलन" आ "आठम मिथिला रत्न सम्मान समारोह" ( २२ दिसम्बर २०११) आ "विद्यापति स्मृति पर्व समारोह" (२३ दिसम्बर २०११) । १७म विदेह मैथिली पोथी प्रदर्शनी ग्राहकक आग्रहपर एक दिन लेल (२४ दिसम्बर २०११ केँ ) बढ़ाओल गेल।
18..१८म विदेह मैथिली पोथी प्रदर्शनी-तिथि १४ जनवरी २०१२ स्थान- अशर्फीदास साहु समाज महिला इंटर महाविद्यालय परिसर- निर्मली (सुपौल), अवसर- समानांतर साहित्य अकादमी मैथिली साहित्य उत्सव- सह विदेह सम्मान समारोह (समानान्तर साहित्य अकादेमी पुरस्कार)
19.१९म विदेह मैथिली पोथी प्रदर्शनी- 27 जनवरी 2012 (शुक्र दिन), अवसर स्थानीय कवि परिषद (सलहेसबाबा परिसर- औरहा, प्रखण्ड- लौकही)क चारिम वार्षिकोत्सव- 2012
20.२०म विदेह मैथिली पोथी प्रदर्शनी- जे.एम.एस. कोचिंग सेन्टर , चनौरागंज,झंझारपुर, जिला-मधुबनी, अवसर विदेह नाट्य उत्सव २०१२ दू दिन दिनांक २८.०१.२०१२ आ २९.०१.२०१२
21. २१म विदेह मैथिली पोथी प्रदर्शनी (अवसर बीसम नव दिल्ली विश्व पुस्तक मेला २०१२ जखन भारतीय सिनेमाक सए बर्ख, दिल्लीक राजधानी रूपमे सए बर्ख आ रवीन्द्रनाथ टैगोरक १५०म जयन्ती संगे पड़ि रहल अछि, एकर आयोजक रहैत अछि नेशनल बुक ट्रस्ट, भारत, सौजन्य अंतिका प्रकाशन) २५ फरबरी २०१२ सँ ०४ मार्च २०१२,प्रतिदिन भोर ११ बजेसँ ८ बजे राति धरि, स्थान- अंतिका प्रकाशन , स्टाल 80-81, हॉल 11, प्रगति मैदान,२०म नव दिल्ली विश्व पुस्तक मेला 2012 नव दिल्ली। ई विश्व पुस्तक मेला दू सालमे एक बेर होइत अछि आ ४० साल पहिने १९७२ ई. मे एकर पहिल आयोजन भेल छल।


text:
ऑनलाइन अप्लाई करय वाला छात्र के फॉर्म भरला के बाद स्टेट बैंक ऑफ इंडिया...SBI के कोनो ब्रांच मे 50 रुपया फीस जमा करि ओतय सं एकटा ट्रांजेक्शन नंबर लेबय पड़तन्हि जकरा फॉर्म मे भरय पड़तन्हि.
एकर फॉर्म अहां के देश के प्रमुख डाक घर...Post Office मे सेहो मिलत ओतय सं खरीद क सेहो भरि सकय छी. फॉर्म भेजय के पता अछि-
Controller Of Examination,
Union Public Service Commission,
Dholpur House,
Shahjahan Road,
New Delhi-110069
अहां एकर फॉर्म खुद जाsक हाथों-हाथ सेहो जमा करि सकय छी. मुदा हाथों-हाथ सिर्फ एकटा फॉर्म जमा होएत. दोसर दोस्त आ संगी के फॉर्म अहां नहि जमा करि सकय छी. एकर ध्यान राखब.
फॉर्म भरय सं लsक जमा करय तक... आ फेर परीक्षा के बारे मे किछ जानय के होए त अहां 011-23389366 पर फोन करि सेहो जानकारी पाबि सकय छी. आओर UPSC के गेट नंबर C के पास Facilitation Counter पर सेहो पूछताछ करि सकय छी. एतय के फोन नंबर अछि... 011-23385271 आओर 011- 23381125
ध्यान देबय के बात इहो अछि जे परीक्षा मे Objective Type Quistion के लेल Negative Marking अछि. आओर हां फॉर्म सावधानी सं भरय के कोशिश करब. दिक्कत होए त फॉर्म के फोटोस्टेट करि पहिने फोटोस्टेट पर फॉर्म भरि लेब जेहि सं असल फॉर्म भरय मे दिक्कत नहि आबय. अहां सभ के हमर शुभकामना


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।


text:
इंडियन रेलवे के एहि नवा एप क' उपभोक्ता सभक लेल यूजर फ्रेंडली बनाओल जे रहल अछि। एहिमे बेसी विज्ञापन सेहो नहि रहत संगहि एहिमे टिकट बुक करै घरी टाइम आउट होयबाक सेहो असुविधा नहि होयत।
एहि नवा एप स' तत्काल टिकट के गलत फायदा उठबै बला सभ पर लगाम लगाओल जे सकत। रेलवे अप्पन एहि एप म' एक एहेन फैसिलिटी सेहो आने के तैयारी म' अछि जाहिक तहत लोग सभके ट्रेन के अएबाक आओर खुजबाक सही समय मैसेज सेहो भेजल जे सकत। ऐहिक अलावा ट्रेन के देर होयबाक स्थिति म' सेहो यात्रा क' रहल यात्री सभके मोबाइल पर एसएमएस एलर्ट भेजल जे सकत।
प्राप्त खबैर केर मुताविक एहि फीचर्स क' जोड़बाक लेल रेलवे इसरो केर मदैद ल' रहल अछि, ताकि सेटेलाइट केर मदैद स' ट्रेन सभक सही समय केर रिपोर्ट यात्री सभके देल जे सके। एक रेलवे अधिकारी कहलनि कि आईआरसीटीसी केर मुकाबला आन दोसर ट्रेवल वेबसाइटट पर नेविगेट करब आसान होयत अछि। ऐहिक अलावा इंडियन रेलवे के सेंट्रल इंफॉर्मेशन सिस्टम, आईआरसीटीसी आओर रेलवे के आईटी विभाग क' सेहो एक संग जोड़बाक तैयारी कायल जे रहल अछि।


text:
-बड आशा लऽ कऽ आएल छी अहाँ लऽग सम्पादक जी ।
-आशा लऽ कऽ आबू वा नै आबू ।हमरासँ अहाँक काज नै हएत ।
-एना जुनि बाजू सर ।ई तँ अहाँक धर्म अछि ।एकटा लड़कीक बलत्कार कएल गेलै आ अहाँ ओकर रिपोर्ट छापैसँ मना कऽ रहल छी ।मीडियाक ई काज नै छै ।
- हमर क्षेत्रक कोन काज अछि आ कोन नै, से हमरा नै सिखाउ ।बलत्कारी राजा भैया छथि ।हुनकर बिरोधमे छापि कऽ हमरा नोकसान नै करबेबाक अछि ।
- एहिमे नोकसानक कोन काज छै ?अहाँकेँ खबर चाही, हम दऽ रहल छी ।लिअ ।
- यौ ।हम खैरातक दोकान नै खोलने छी ।राजा भैया मारिते विज्ञापन दै छथि ।टाका दै छथि ।हुनकर बिरोधमे किए छापब ।अहाँकेँ बुझबाक चाही जे अखबारो एकटा बिजनेसे अछि ।
-हँ ।हमहीं बिसरि गेल छलौं ।बिजनेसमे लोक घटा तँ नहिये सहत ।हुअऽ दियौ आरो बलत्कार ।
अमित मिश्र


text:
कोलकाता से रक्सोल जायबला मिथिलांचल एक्सप्रेस ट्रेन से जोगियारा रेलवे स्टेशन पर शराब की खेप उतारल जायत छल। कैल्ह सेहो शराब के बड़का खेप उतारल गेल छल। जोगियारा रेल गुमटी संख्या 28 पर तीन टेम्पो व एक टमटम पर शराब के कार्टून लादल गेल छल। एहि बीच पुलिस के गठित टीम जाले थनाध्यक्ष रामकिशोर शर्मा केर नेतृत्व मे छापा मारी सभके अपना कब्जा मे ल' लेलन्हि। गिरफ्तार युवक सभसे करीब पांच लाख टाका नकद सेहो बरामद कायल गेल अछि। छापामारी टीम मे अनि बरकु हंसदा, तारिक अहमद अंशारी, सअनि ब्रेजेश पांडये, शिवनाथ यादव, श्याम कुमार, अनिल शर्मा आदि शामिल छलाह।
कार्टून मोटरी व अन्य सामग्री मे नुका के राखल गेल छल। गिरफ्तार सभ युवक कूरियर के काज करैत छैथ। शराबक कार्टून रेल से बुक कराके आनल जायत छल। गिऱफ्तार लोग मे पांच जाले पूर्वी पंचायत के समधिनियां गाम निवासी छैथ। एहि धंधा मे एक दिव्यांग सेहो शामिल बताओल जे रहल अछि। पुलिस समधिनियां गामक राजकुमार महतो, शनिचर साहू, सरोज साहू, कालीचरण महतो, रेवढा के राकेश प्रसाद, सीतामढ़ी जिला के नानपुर थाना क्षेत्रक बोखरा निबासी दिव्यांग मो. जफीर, शंभु साहू, संधिनिया क' गिरफ्तार केलन्हि अछि।
गिरफ्तार सभ लोग पुलिस क' बतौलन्हि कि ओ सभ कूरियर के काज करैत छैथ। कोलकाता मे रहे बला मजदूर या छोट - मोट व्यवसाई कूरियर के माध्यम से टाका व आन सामग्री भेजैत छैथ। ऐहिक आड़मे बंगाल निर्मित अंग्रेजी शराब केर ढुलाई कायल जायत अछि। जब्त शराब मे मैकडॉवेल एक लीटर प्रत्येक 18 पीस, 30 पीस रॉयल स्टैग, एक लीटर, मैकडाबेल 750, एमएल, प्राउड पाउच 144 पीस 180 एमएल शराब शामिल अछि।


text:
ग्रेगोरियन क्यालेन्डर
ग्रेगोरियन क्यालेन्डर इस्वी सम्बतमे आधारित क्यालेन्डर छी । ई संसारमे लगभग हरेक ठाममे उपयोग कएल जाएवाला क्यालेन्डर छी। ई जुलियन क्यालेन्डरक रूपान्तरण छी।
ग्रेगोरियन क्यालेन्डरक मूल एकाइ दिन होएत अछि। ३६५ दिनसभक एक वर्ष होएत अछि, मुदा प्रत्येक चारिम वर्ष ३६६ दिनक होएत अछि जेकरा अधिक वर्ष (लिप इअर) कहल जाएत अछि । सूर्यमे आधारित पञ्चाङ्ग हर १४६,०९७ दिनबाद दोहोरैत अछि । एकरा ४०० वर्षसभमे बाटल अछि, आ ई २०८७१ सप्ताह (७ दिन)क बराबर होमएत अछि । अहि ४०० वर्षसभमे ३०३ वर्ष साधारण वर्ष होमएत अछि, जहिमे ३६५ दिनसभ होमएत अछि । आ ९७ लिप वर्ष होमएत अछि, जहिमे ३६६ दिन होमएत अछि । अहि प्रकार प्रत्येक वर्षमे ३६५ दिन, ५ घण्टा, ४९ मिनेट आ १२ सेकेन्ड होमएत अछि । एकरा पोप ग्रेगोरी लागू केनए छल जहिसँ एकर नाम ग्रेगोरियन क्यालेन्डर रहल । एकरासँ पहिने जुलियन क्यालेन्डर प्रचलनमे छल, मुदा ओहिमे त्रुटीसभ भेला कारण हटाएल गएल छल ।


text:
ताकि रहल छी गाम अपन / किसलय कृष्ण
मगन भेल हम महानगर मे, बेचि रहल छी घाम अपन।
गूगल केर नक़्शा पर तैयो, ताकि रहल छी गाम अपन।
गामक नाम आ नक़्शा भेटल,
मुदा निपत्ता सभटा बात...
सूखल पोखरि, उजड़ल बाड़ी,
कतय भेटत तिलकोरक पात...
साँझ सोहाओन बिला गेल,
डीजे बाजाक अनघोल मे...
सपनेहुँ की सुनि सकब पराती,
बाबा केर मीठगर बोल मे...
पेटिश आ पिज्जा-बर्गर मे, लगा रहल छी दाम अपन।
गूगल केर नक़्शा पर तैयो, ताकि रहल छी गाम अपन।
सजबै छी मंच सगर दुनिया मे,
हम मिथिला केर प्रवासी छी...
गामे जखन अछि शोणितायल,
त' सभटा गीत उदासी छी ...
आबो जागू हे मीत लोकनि,
बिनु गाम केहेन हम राज लेबै...
रीति-विधि बिसरि अपने,
नवपीढ़ी कें कौन समाज देबै...
मिथिलेक माटि-पानि सँ सींचल, देह-हाथ आ चाम अपन।
गूगल केर नक़्शा पर तैयो, ताकि रहल छी गाम अपन।


text:
प्रभा खेतान फाउंडेशन, मसि इंक आ श्रीसीमेंट केर संयुक्त तत्वावधान मे 'आखर' द्वारा शनिदिन (20 मार्च) कें वेबिनार आयोजित भेल. एहि मासिक वेबिनार मे साहित्यकार दिलीप कुमार झा सं मिथिमीडिया सम्पादक रूपेश त्योंथ विस्तार सं बातचीत केलनि.
रूपेश सं बातचीत करैत दिलीपजी कहलनि जे साहित्य दिस हुनक रुझान नेनहि सं रहलनि अछि. शुरुआत मे ओ अध्ययन पर जोर देइत छलाह जे धीरे-धीरे लेखन दिस अएलाह. दिलीपजी स्पष्ट करैत कहलनि जे ओ पहिने पाठक छथि. डेढ़ दशक धरि गंभीर अध्ययन उपरान्त लिखबाक विषय मे सोचने छलाह. हुनका जखन लागल छलनि जे किछु अपना दिस सं कहल जाए तखने ओ लेखन दिस बढ़लाह.
अपन कविता केर केंद्रीय भाव मे ओ वंचित मनुष्य तथा पर्यावरण कें रखबाक चेष्टा करैत छथि. एखन साहित्य लेखनक जे स्थिति अछि ताहि पर बजैत दिलीपजी कहलनि जे आधुनिक काल केर आरंभिक कवि चंदा झा रहथि वा बाद केर यात्री-नागार्जुन, आम जन जीवन केर विषय लगातार साहित्य मे अबैत रहैत अछि. दिलीप जी मैथिली मे मुख्य धारा संग उपधारा सबहक चलन पर सेहो बात केलनि.
रूपेश त्योंथ केर प्रश्नक जवाब देइत दिलीप कुमार झा कहलनि जे हुनका जखन लगलनि जे अपन बात विस्तार सं कहबाक चाही जे कविता मे आबि नै पबैत अछि त' ओ कथा-उपन्यास दिस बढ़लाह. मैथिली किताब केर प्रमोशन विषयक प्रश्न पर दिलीपजी कहलनि जे मैथिली मे कथा और उपन्यास केर किताब प्रचारित होएबाक चाही. प्रकाशक कने अधिक स्पष्ट व्यावसायिक आ लाभकारी योजना सब आनथि जाहि सं लेखक सब कें पोथी प्रकाशन आ वितरण संबंधी सुविधा हेतनि.
एक घंटा सं बेसी चलल वेबिनार मे हजारक संख्या मे भाषा प्रेमी लोकनि जुड़लाह. धन्यवाद ज्ञापन मसि इंक केर संस्थापक आ निदेशक आराधना प्रधान केलनि. कार्यक्रम मे ऊषा किरण खान, श्याम दरिहरे, कमल मोहन चुन्नू, नारायणजी, मृदुला प्रधान, मिथिलेश कुमार झा, शिवशंकर श्रीनिवास, रमण कुमार सिंह, जयनारायण गिरि, कथाकार अशोक आदि अनेक साहित्यिक लोकनि लाइव उपस्थित रहलाह.
Tags: हालचाल


text:
नवका- पुरनका लेख सर्च करु...
अपन-अपन प्रतिनिधि के जगाउ...
रेल बजट आबय वाला अछि. रेल मंत्री ममता बनर्जी बजटक तैयारी मे लागल छथीह. पिछला बेरक जकां एहि बेर सेहो बंगाल छाएल रहत बजट मे. मुदा पिछला बजट मे जेना बिहारक उपेक्षा कएल गेल रहय एहिबेर फेर ओहिना नहि होए एकरा लेल अपन-अपन एमपी... प्रतिनिधि के जगाउ. हुनका कहिओ जे ओ अपन-अपन इलाका के रेलक काज के लेल ममता जी सं मिलथिन्ह. हुनका सामने अपन मांग रखथिन्ह. नवका रेल चलाबय लेल कहथिन्ह.
होली... छठि... गर्मी छुट्टी... दुर्गा पूजा के समय जे भीड़-भाड़ रहैत अछि आओर गाम आबय-जाय मे जे परेशानी होएत अछि... से भूलि त नहि गेलहुं अ अहां सभ? अगर नहि त देर नहि करु. अपन-अपन मांग राखु. पेपर... टीवी... प्रतिनिधि के माध्यम सं अपन परेशानी... समस्या रेलमंत्री के सामने राखु. पत्रकार भाई लोकनि अहां सभ सेहो बिहारक परेशानी के अखबार-चैनल के मार्फत दुनिया के सामने लाबिऔ.
रेल यातायात के मामला मे बिहार अखनो बड़ पाछां अछि. नव-नव ट्रेन के जरूरत अछि. नव-नव ट्रेन लाइन के जरूरत अछि. अगर अहांक प्रतिनिधि बैसल रहि गेलाह त बस एहि बेर सेहो माथ पर हाथ धरि ताकैत रहि जाएब.
ओना बिहार के मुख्यमंत्री आओर पूर्व रेलमंत्री नीतीश कुमार एहि बारे मे एकटा चिट्ठी ममता जी के लिखलखिन्ह. नीतीश जी अपन पत्र मे करीब दर्जन भर नवका ट्रेन चलाबय आओर लंबित पड़ल पुरनका रेल परियोजना के पूरा करय के आग्रह करलखिन्ह. अपन पत्र मे मुख्यमंत्री लिखलखिन्ह अ जे बिहार सरकार हुनकर हर तरह सं मदद करय लेल तैयार अछि. एहि सं पहिने बिहार मे कइटा रेल परियोजना के घोषणा कएल गेल मुदा ओ कई बेर फंड के कारण त कई बेर राजनीतिक कारण सं अटकल रहल.
एक आदमी जे बात कहय छै से आओर दस लोक जे बात कहय छै तकर अलग-अलग प्रभाव पड़य छै. ताही लेल मुख्यमंत्री नीतीश के आवाज सं आवाज मिलाबैत अहां सभ सेहो अपना इलाका लेल रेल सुविधा के मांग करु. बिना मांगने किछ नहि मिलत. अखन देर नहि भेल अछि. बजट तैयारे भs रहल अछि. अपन-अपन सांसद महोदय के फोन करिऔ...हुनका सं मिलिऔ... दस लोक सं दवाब बनबिऔ जे हमरा इलाका लेल ट्रेन चाही. नवका लाइन चाही. बैसल रहल त बैसले रहि जाएब. फेर दोसर ककरो दोष नहि देबय.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
बहुत दिन भेल बल्कि महीना भर सँ ब्लॉग के समय नहिं दअ सकल छी। दिल आ दिमाग़ पर पेटअक कब्ज़ा भअ गेल अछि। चुनांचे, कवरेजअक सिलसिलां में जखिन बॉस गरीब रथ सँ कतहुं जायकए कहलअक तँ हमर पहलि आ अंतिम विकल्प जयनगर गरीब रथे रहल।
हमर एहि यात्रा की शुरुआत कोनो नींक नहिं कहल जा सकैत छल। कैमरामैन बिहार जावक नाम पर बिदकि रहल छल (हालांकि ओ खुद उड़ीसाक अछि) ओकरा कियो कहि देने छलहि कि बिहारक सीमा में घुसइत मात्र एकटा गोली सँ ओकर खोपड़ी छिन्न-भिन्न भ जेतइ आ गोली सीधा अनंत में विलीन भ जेतई। लेकिन सरकारी आदेशक सामने ओहि छोट-छिन कैमरामैनक की बिसात..ओकरा जाहि के छल, जाहि पड़लै।
गरीब रथ में कायदा सँ कोनो गरीब हमरा नहि भेटल तअ निराशा होवअ लागल। ( ब्लॉग लेखन कऍ रहल छी तअ भाई निशांत सौरभक तरफ सँ त्वरित टिप्पणी आयल अछि कि गरीब रथ गरीबअक कमाई सँ खींचा जाएवाला रथ अछि, दोहाई हो) । चुनांचे, पूरा बोगी में आ संभव अछि जे समूचा गाड़ी में सबसे बेसी गरीब हमीं छलहुं। लैप टॉपकए लैप पर बिछऔने आईटीकुशल युवा आ चमक-दमक साडिमें सजअल सामंती स्त्रीगण। .दो-एक लड़कि। पुरान आदत अछिकि ट्रेन में चढ़वा सँ पहिने रिज़रवेशन चार्ट देखइ छी, आ ओहिमें अपन सीट के अगल-बगल १८ से २८ के रेंजक लड़किके ताकैछी। ( महिला विमर्श के झंडाबरदारसबसँ से क्षमायाचना सहित)
परंपरागत रुपसँ एहबैरो हम एहि कयलहुं, मुदा बात जमल नहिं। लागल कि एहि बेर यात्रा बोर हुअ वाला अछि। लेकिन जेना हि गाड़ी निज़ामुद्दीन स्टेशन छोड़लक, कैमरामैनके हम बतेने गेलहुं कि बिहारक बारे में ओकर सोच भ्रामक अछि। बिहार बिहार अछि। बिहार अफगानिस्तान नहिं अछि, बिहार मुंबईयो नहिं अछि। आर हमर सन नींक आ शरीप आदमी एहि बिहारक देन छी। तखन जाअक कैमरामैन पांडा साहब कनेक संतुष्ट भेलाह।
गरीब रथक बारे में हम अपन सहयात्रियोसबसं बातचीत केलहुं। राजनीतिक शिगूफाक तौरपर गरीब रथके चाहें जेतेक गरिया लियअ, लेकिन ज्यादातर लोग एहि बातके जानैत छथि आ ओ गरीब रथके लँकँ बिसेस इंप्रैस नहिं भेल छथि। कुछेक सच्चे अर्थोंमें लाभान्वित लोग, दिल्ली में सड़क बनावक काज में लागल कामगार.. पहिल बेर गांम जा रहल छलाह, पहिल बेर एसी में चढ़लो छलाह। ओहिमँसँ एक हरलाखी जी बतौलेथ कि ओ नेपाल सीमा सँ सटल गाम उमगांव जारहल छथि, आ जीवन में पहिल बेर खर्च कयकए एसी में सफर कअ रहल छथइ। हुनक् कनियांक बडड् मन छेलेन्ह एसी में सफर करेंके। चुनांचे, हरलाखी आ हुनक कनियांका चेहरा पर खुशी के आलेख आसानी से पढ़ल जा सकल छल।
एकटा परेशानी यात्रीगणके एहि ट्रेन में पैंट्रीकारक कमी लअकअ भी अछि। लोग खाना कीनबाक खातिर माइर केने छलाह।
अगिला दिन भोर में नौ बजे जखन नींद खुलल तअ ट्रेन ठाड़ छल। दोनों दिस हरियाली..।
असीम..अनंत। पांडा जी बतौलेन्ह कि एखन-एखन कोनो नदी पार भेल अछि। देखलहुं तअ हॉल्ट छल, राजेंद्र पुल.। गंगाके पार करि हम हुनक किनारे ठाड़ छी- हम बतौलियैन्ह। पांडा जी फौरन से पहिने गगा माई के प्रणाम कैलेन्ह। गंगा दिस सँ आवैत बयार सँ मन प्रसन्न भअ गेल। गाड़ी लेट भ गेल छल। दूनूं दिसका हरियाली के तकैत हम मूंगफली जैहेन टाइम पासक सहारा लअ रहल छलहुं।
ओहिठाउं सँ गाड़ी असली रंगत देखेनाई शुरु भेल आ जयनगर पहुंचइत-पहुचइत साँझक पांच बाजि गेल। सांझ भइये गेल छल, सड़क पर सब दिस सरस्वती पूजाक अगिला दिन होवक वजह सँ विसर्जनक की धूम छल।
जारी


text:
नवका- पुरनका लेख सर्च करु...
मिथिला राज्य के लेल दिल्ली मे धरना-प्रदर्शन
भीख नहि अधिकार चाही...हमरा मिथिला राज्य चाही के नारा लगाबैत कार्यकर्ता सभ दिसंबर के एहि कुहरा देबय वाला दिल्ली के सर्दी मे माहौल के
गरमैने छलाह.
एहि धरना -प्रदर्शन मे सैकड़ों लोक शामिल भेलाह.
अलग राज्य के मांग के लेल भेल एहि धरमा मे शामिल होए लेल लोक दरभंगा...मधुबनी... सहरसा...पूर्णिया...अररिया...पटना... रांची...मुजफ्फरपुर के संग-संग मुंबई...चेन्नई...कानपुर...फिरोजाबाद समेत देश के कोना-कोना सं आएल छलाह.
अंतरराष्ट्रीय मैथिली परिषद के अध्यक्ष डॉ कमल कांत झा जी के संग मिथिला राज्य संघर्ष समिति के रत्नेश्वर झा एहि धरना के सफल बनएबाक लेल दिन राति एक करने छलाह.
एहि मे हिनका सभ के काफी कामयाबी सेहो मिललन्हि. मैथिल लोक सभ के जोरदार समर्थन मिललन्हि हिनका सभ के. बस सरकार के समर्थन मिल जाए तं बात बनि जाए.
हिनकर सभ के कहनाए छलन्हि जे मिथिला राज्य केर मांग देश के आजाद भेलाह के बाद बनल पहिल राज्य पुनर्गठन आयोग के समय सं भ रहल अछि.
मुदा केंद्र आओर राज्य सरकार एहि पर कहिओ ध्यान नहि देलक.
मिथिलाक इलाका जे बिहार के 24 आओर झारखंड के 6 जिला मे फैलल अछि...सरकार के अनदेखी के कारण काफी पिछड़ल अछि.
एहि ठाम विकास के किरण नहि देखाएत अछि. सरकार के भेदभाव के शिकार होएत रहल अछि ई इलाका. नहि कोनो उद्योग-धंधा आओर नहि कोनो रोजगारक ठोस उपाय...नहि शिक्षा के नीक इंतजाम. लोक के पढ़ाई लिखाई सं लsक नौकरी लेल दौसर ठामक राह देखय पड़ैत अछि.
रौदी-दाही सं हर साल जुझय वाला ई इलाका सरकारी मदद के लेल तरसैत रहैत अछि. कोनो साल एहन नहि रहैत अछि जे बाढ़ि सं लोक के खेत-खलिहान नहि दहाएत होए.
एहन नहि अछि जे सरकार छोट-छोट दोसर राज्य नहि बनौलक...मुदा मिथिला के बिसरौने रहल. लोक सभ बर्दाश्त करैत रहलखिन्ह मुदा आब हुनकर धीरज जवाब देने जा रहल अछि.
एहि लेल ओ बिहार छोड़ि दिल्ली मे धरना-प्रदर्शन करय लेल आबय लगलाह. देखिऔ आबहुं सरकार के कान मे एहि हुंकार के आवाद पहुंचैत अछि कि नहि.
धरना के जगदीश शर्मा ...ऋषि शर्मा..दिनेश शर्मा...राकेश शर्मा...मदन सिंह आओर राधेश्याम शर्मा जी सेहो संबोधित करलखिन्ह.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मिथिला सं अछि मदनी...
दिल्ली मे गिरफ्तार आतंकवादी उमर मदनी के बारे मे खुलासा भेल अछि कि ओ अपन मिथिला सं अछि. मदनी मधुबनी जिला के बासोपट्टी प्रखंड सं अछि. गाम भेल बलकटवा. मीडिया मे जखने ई खुलासा भेल कि मदनी मधुबनी के बासोपट्टी सं अछि. मीडिया सं जुड़ल लोक सभ के मदनी के गाम से जमावड़ा होए लागल. ओना गाम के लोक मदनी के बारे मे किछ बताबय सं बचि रहल छथिन्ह. मदनी के गाम के असल नाम मोहम्मद उमेर अछि. गाम मे मदनी के मां शायरा खातून एकसरे रहय छथीह. मदनी के पिता मो. शम्सुल हक नेपाल के सप्तरी जिला मे मदरसा चलाबैत अछि. मदनी के चारिटा भाई ओआर अछि. मो. जोहैर... मो. उजैर... मो. जुबैर आओर मो. नुमैर. नुमैर के छोड़ि सभ के नाम गाम के वोटर लिस्ट मे अछि. मो. जोहैर के बारे मे कहल जा रहल अछि जे ओ दिल्ली मे अरबी भाषा के प्रोफेसर छथिन्ह. एकटा भाई अरब मे रहैत अछि. सभ भाई बाहरे रहय छथि आओर बीच-बीच मे मां सं मिलय लैल आबैत रहय छथि.
अहां के ई जानि के अचरज होएत जे बासोपट्टी के एकटा आओर आरोपी अछि मो. कमाल. मो. कमाल सेहो मुम्बई विस्फोट के आरोपी अछि. कमाल फिलहाल जेल मे अछि. कहल जाएत अछि जे मदनी मधुबनी के कइटा लोक के आतंकी प्रशिक्षण द चुकल अछि. आओर मिथिला सं जुड़ल लोक के लश्कर सं जोड़य लेल... भर्ती करय लेल पाई के इंतजाम सेहो करैत छल. खबर त सेहो छै जे मदनी के तार नेपाल सं सेहो जुड़ल अछि. मदनी फिलहाल पुलिस रिमांड मे अछि. मुदा मिथिला के लोक सभ के गंभीरता सं एहि बारे मे विचार करय पड़तन्हि. बीच-बीच मे खुफिया रिपोर्ट सेहो छपैत रहैत अछि जे नेपाल सं जुड़ल इलाका मे आईएसआई के गतिविधि बढ़ल अछि. आतंकी बिहार के सीमावर्ती इलाका के भोला-भाला...मासूम लोक के अपन निशाना बना रहल अछि.
जाति...धर्म...बिरादरी...नौकरी के नाम पर... पाई देबय के नाम पर अपना संग जोड़ि रहल अछि... बहका रहल अछि. सरकार के एहि दिशा मे ध्यान देबय के जरूरत अछि नहिं त जम्मू-कश्मीर... असम जकां बिहार के हाल सेहो खराब भ सकैत अछि. नक्सल एकटा बड़का समस्या त अछिए. बॉर्डर इलाका मे गरीबी सेहो बड़ अछि. बाढि सं हर साल परेशान रहैत छथि लोक सभ. रोजगार के कोनो ठोस उपाय नहिं. केहुना कs गुजारा होएत अछि. पेट भरय लेल पंजाब...हरियाणा... असम... दिल्ली...मुम्बई के रास्ता देखय छथिन्ह. मुदा सभ ठाम दुतकारल जाएत छथि. एहन मे लोक त खाली पेट कोनो आतंकी संगठन के सॉफ्ट टारगेट बनिए सकैत अछि. अहांक कि कहबाक अछि ? एकरा सं बचय के कि उपाय अछि ?
सदस्यता लें टिप्पणियाँ भेजें (Atom)